Diaranson 21 di Augustus 2024 www.bondia.com Email: noticia@bondia.com Tel: 582-7800 Fax: 582-7044 1,75 Florin 


Pagina 5 


Ginelly Quandt: 
“Na Aruba nos 
tin cu defini kico 
nos kiermen cu 
trabou boluntario 
exactamente” 


Pagina 11 


Pagina 24 


Pagina 2 


Pagina 3 


Pagina 4 


Segun minister di Finanzas tin posibilidad 
cu lo por baha belasting cierto caminda pa 


ciudadanonan di Aruba 


Ley di iniciativa di “Referendum” entrega 


na Raad van Advies 


Pagina 6 


Comite di ONU ta expresa 


preocupacion pa proteccion di 
derechonan humano den Reino 


Hulandes 


Pagina 8 


Trinidad 
y Tobago: 
Casonan 
di dengue 
a aumenta 


na 450 


•	 Taxista cu a bende 


permiso pa 90.000 
florin a perde su 
placa y su permiso 
tambe 


•	 Segun parlamentario 


Mansur parlamento 
por yama un reunion 
publico y pasa 
mocion cu ta pidi 
minister Arends 
revoca su MBnan 


•	 Alemania kier corta 


ayudo pa Ucrania 
Alemania kier corta 
ayudo pa Ucrania 


LOCAL 
A2 


Diaranson 21 augustus 2024 
Parada cu lanterna lo tuma luga diabierna 30 di augustus na Brazil 


Fundacion Chico Harms, 
un organisacion vibrante 
cu proposito pa comple- 
menta y engrandese e 
folklore y cultura Aru- 
bano ta continua cu ac- 
tividadnan pa loke ta trata 
Dia di Brazil unda dia 30 
di augustus lo tuma luga e 
Parada cu Lanterna. 


Manera ta conoci, Dia di 


Brazil ta tur aña riba e prome 
diadomingo di september, e 
aña aki riba 1 di september 
2024. Na Boneiro nan ta cel- 
ebra nan Dia di Rincon, asina 
aki, na Aruba ta celebra e Dia 
di Brazil. Un temporada pa 
celebra musica crioyo, trahe 
tradicional, cuminda local 
y cultura Arubano den bon 
ambiente den e bario di Bra- 
zil. 


Parada cu Lanterna ta bay 
tuma luga na e bario di Brazil 
diabierna 30 di augustus for 
di 6.30 di atardi. 
E temporada a cuminsa cu 
Parada Acustico, despues a 
sigui pa Festival Cantica di 
Caya y Coronacion di Reina 
Cultural, despues lo finaliza 
cu Parada di Lanterna y Para- 
da Folklore Cultural riba e 
Dia di Brazil. 


Esaki t’e calendario di e 
eventonan cu a tuma luga y 
binidero: 
27 di juli: Festival Cantica 
di Caya Adulto na unda Jori- 
enne Angela a resulta e gana- 
do di e categoria aki. 
28 di juli - Festival Cantica 
di Caya Infantil & Hubenil 
unda Lizienne Webb a gana 
den e categoria aki. 
17 di augustus - Batacaso 
Tipico 
24 di augustus - Coronacion 
di Reinanan Cultural 
30 di augustus - Parada di 
Lanterna 
31 di augustus: Fiesta di 
Tambu 


1 di september: Parada Folk- 
lore Cultural y Dia di Brazil. 
Pa varios aña consecutivo, 
Fundacion Chico Harms ta 
bin destacando e folklore y 
cultura di Aruba den dife- 
rente actividadnan organisa 
pa e temporada di aña aki cu 
ta wordo desaroya y guia pa 
boluntario unda FCH kier 
educa, inspira, entretene y 
empodera e comunidad. 


Potretnan ta cortesia di Fun- 
dacion Chico Harms nan 
Facebook Page. 


Segun parlamentario Mansur parlamento por facilmente yama un 
reunion publico y pasa mocion cu ta pidi minister Arends revoca su 
MBnan 
Manera ta conoci caba 
algun miembro di par- 
lamento a sali dilanti pa 
expresa cu nan no ta di 
acuerdo cu e cambio di 
maneho cu minister di 
Transporte Ursell Arends 
kier introduci pa loke ta 
trata traspaso di permiso 
di taxi y e aumento den 
e cantidad di asiento pa 
transporta pasahero. Par- 
lamentario y lider di frac- 
cion ACCION21 Miguel 
Mansur a splica na Bon 
Dia Aruba kico ta su pun- 
to di bista tocante e situa- 
cion aki. 


Parlamentario Mansur a in- 
dica cu lider di fraccion MEP, 
Sr. Hendrik Tevreden a pidi 
un reunion entre e Comision 
di Transporte di Parlamento 
y e taxistanan. E comision ta 
bay reuni diahuebs mainta cu 
minister Arends riba e mesun 
topico. 


El a remarca cu aunke e no ta 
miembro di dicho comision e 
ta atende e reunion pa scucha 
tur dos banda di medaya. El a 
splica cu su punto di bista pa 


loke ta trata e situacion cu e 
taxistanan y minister Arends 
ta cu na prome luga e MB di 
minister Arends legalmente 
no por contradeci e landsver- 
ordening existente. 


“Mi no ta full di acuerdo cu 
taxista ni minister, mi ta kere 
mester bin cambio pero e 
cambionan mester inclui e 
taxistanan. Como parlamen- 
tario mi deber ta pone e in- 
teres nacional prome y con 


nos transporte ta organisa 
actualmente no ta den interes 
di pueblo ni nos bishitante. 
Mester yega na un acuerdo 
cu taxista cu un periodo di 
transicion pa modernisa nos 
sistema di transporte y haci’e 
mas accesibel,” Mansur a de- 
staca. 


El a splica cu ACCION 21 
su proposicion ta pa cambia 
cada permiso di taxi den cin- 
co permiso pa “ride-share” 


cu ta keda propiedad di e tax- 
istanan actual. Asina cada tax- 
ista por busca cuater chauf- 
feur adicional pa core pa nan 
a cambio di habri mercado 
pa “ride-share” apps manera 
uber. 


E proposicion ta inclui cu ex- 
clusividad di e permiso aki lo 
dura pa cinco aña y despues 
ta habri mercado pa compe- 
tencia. Esaki, el a resalta, lo 
crea un periodo di transicion 


den cual taxista por prepara 
financieramente pa cambio 
den mercado. 


Pa loke ta e punto si parla- 
mento por exigi minister Ar- 
ends pa revoca e MBnan, e 
parlamentario a indica cu den 
un reunion publico, cu por 
ser pidi pa tres parlamentario, 
mayoria por pasa un mocion 
cu ta pidi minister revoca su 
MBnan. 


El a remarca cu tur minister 
ta goberna cu sosten di par- 
lamento y un minister cu no 
cumpli cu deseo di parla- 
mento ta core e riesgo cu par- 
lamento lo pasa un mocion 
di desconfiansa contra dje y 
mand’e cas. 


“MEP cu AVP tin 14 asiento 
entre nan dus facilmente e 
dos partidonan por pidi un 
reunion publico y den e re- 
union pasa un mocion cu ta 
pidi Minister Arends trek-in 
su MB nan y si e no cumpli 
cu deseo di parlamento nan 
lo considera retira confiansa 
den su persona,” el a subraya. 

Taxista cu a bende permiso pa 90.000 florin a perde su placa y su 
permiso tambe 


Den e simannan cu a pasa 
por a mira un grupo di 
taxista malcontento cu e 
maneho nobo anuncia pa 
minister di Transporte y 
Integridad, Ursell Arends, 
unda cu no solamente a 
blokia trafico dilanti cas 
di gobernacion pero a 
opta pa bay blokia entra- 
da di aeropuerto cu ta un 
parti vital pa economia di 


Aruba. 


Partimento di permiso un dia 
prome cu eleccion 2021 
Permiso di taxi cu V y T/O 
cu ta patrimonio di pueblo di 
Aruba semper tabata un in- 
strumento politico unda cu ta 
conoci cu partidonan grandi a 
duna permisonan na friends 
and family, campañadonan 
di partido y coordinador di 


ministernan, net prome cu 
dia di eleccion di aña 2021. 
Ex-minister di Transporte 
Chris Romero ken ta so- 
spechoso di husticia na e 
momentonan aki den caso 
Kwihi, a haci fiesta otor- 
gando riba e mesun dia un 
cantidad di 164 permiso, un 
dia prome cu eleccion 2021. 
Den esaki, ta inclui su miho 
amigo y campañado di un 


minister actual di MEP na 
momentonan aki, sponser di 
partido di MEP a bay asina 
leu di duna na 1 solo persona 
96 permiso. 


E sistema na e momento aki 
ta coruptivo caminda per- 
misonan ta keda den famia 
of ta wordo duna na cam- 
pañado y sostenedonan di 
partido y hasta ta ser bendi 
ilegalmente. 


Bon Dia Aruba a cuminsa 
un investigacion periodistico 
riba e tema di permiso di taxi 
pa haya contesta riba e pre- 
gunta crucial si mag di bende 
un permiso di taxi. 


Caso den corte ‘CROES’ 
contra ‘TROMP’ 
Dia 8 di Juli di 2022, un 
ciudadano di Aruba di fam 
Croes ken ta doño di un per- 
miso di taxi a dicidi di bende 
su permiso na un otro ciu- 
dadano di fam Tromp, e caso 
aki a bay asina leu cu hasta 
a traha un contract riba papel 
cu e prijs total di e permiso 
e cual ta di 90.000 florin cu 
un downpayment di 40.000 
florin. 


Awor, na 2024 a bin prob- 
lema entre Tromp y Croes 
tocante e permiso di taxi aki, 
na unda Tromp a dicidi di 
hiba Croes cu ta doño di e 
permiso na corte pa pidi su 
40.000 florin di downpay- 
ment back. 


Den esaki, corte a dicta cu 
Croes tin cu duna Tromp su 
40.000 florin back, mas in- 
teres desde 2 di november 
2023, ademas e mester a paga 
tur gasto di corte. 
Croes mester a duna Tromp 
back su placa cu el a bende di 
e permiso ilegal y ta keda sin 
permiso di taxi. 


Benta y huurmento permiso 
di taxi 
Bon Dia Aruba ta investigan- 
do mas caso di benta y huur 
permiso di taxi unda cu a 
traspasa permiso pa un hulp 
chauffeur y uso indebido di 
un permiso, unda en bes di 
cu e reemplasante ta den ser- 
vicio, ta drenta den un tipo 
di ‘huur’ di e permiso cu 
ta suma entre 150 dollar te 
hasta 350 dollar pa dia y e ve- 
hiculo na e reemplasante y e 
doño di permiso no ta traha. 
E ocupacion di taxista na 
Aruba ta uno hopi yamativo 
mirando e cantidad di bishi- 
tante cu Aruba ta ricibi, e 
cantidad placa cu nan ta gana 
y “flexibilidad di e trabao” ya 


cu e taxista mes ta dicidi e 
orario cu nan ta traha. 


Na mas di un ocasion perso- 
nanan interesa den cumpra 
permiso di taxi sa bin pa di- 
lanti puntrando tocante esaki 
y aunke legalmente esaki no 
ta permiti , tin mas indica- 
cionnan cu tin hende ta haci 
e tipo di negoshinan aki ai- 
nda “bao mesa”. 


Investigacion den e caso de- 
nomina como ‘Kwihi’ 
Bon Dia Aruba a haya in- 
formacion concreto di un 
fuente cu ta forma parti di e 
investigacion Kwihi unda e ta 
informa un nomber specif- 
ico cu a haya su permiso di 
taxi 1 dia prome cu eleccion 
di aña 2021 cu presunta- 
mente e persona a cumpr’e 
via compania MADBOR 
CONSULTANCY y e com- 
pania aki a fungi manera un 
uitzendbureau pa e ex-man- 
datario Chris Romero y ta 
sospecha cu a ricibi placa di 
manera fraudulento di Pais 
Aruba via e compania aki. 


Den cuadro di transparencia 
Bon Dia Aruba ta publica e 
sentencia redacta pa respeta 
privacidad y e contract di 
caso den corte ‘TROMP’ 
contra ‘CROES’ unda a 
bende permiso di taxi ile- 
galmente y tambe ta publica 
y anonimisa e nombernan y 
number di e personanan cu 
a haya 164 permiso e cual a 
ser duna door di ex minister 
anterior di Transporte, Co- 
municacion y Sector Prima- 
rio Chris Romero cu na mo- 
mento aki e ta sospechoso di 
husticia pa un investigacion 
tocante acuerdonan di ser- 
vicio (dienstverleningsover- 
eenkomsten) den e periodo 
2017-2021.Tambe ta conoci 
cu a cera cu varios persona 
huridico (rechtspersonen). 


Romero tabata minister den 
Gabinete Wever-Croes I, for 
di aña 2017 pa 2021. Inves- 
tigacion a cuminsa na feb- 
ruari 2021 cu entradanan 
hudicial bao guia di hues- 
comisario cu a tuma luga na 
varios adres relaciona cu e 
investigacion di algun con- 
tract di servicio cera door di 
ex-minister Chris Romero, 
tempo cu e tabata den su 
funcion como minister. E 
zoekingnan a tuma luga na 
cuatro adres unda a bay cu 
administracion di compania, 
computer y varios hard disk 
cu ta elementonan crucial pa 
e investigacion di Landsre- 
cherche. 

Segun Minister di Finanzas, tin posibilidad cu lo por baha belasting 
cierto caminda pa ciudadanonan di Aruba 


Dialuna 
mainta 
minis- 
ter di Finanzas y Cultura, 
Xiomara Maduro, a tene 
un conferencia di prensa 
durante cual el a duna un 
actualisacion ariba e situ- 
acion financiero di pais 
Aruba, durante e confer- 
encia a contesta pregunta 
tocante ki efecto esaki por 
tin riba belasting pa ciu- 
dadanonan di Aruba, si ta 
trahando riba un fondo di 
preparacion y si tin posibi- 
lidad pa brinda mas alivio. 


E mandatario a splica, con- 
testando pregunta tocante 
kico e situacion financiero ta 
nifica den e aspecto di belas- 
ting pa e ciudadanonan, cu 
debi na e maneho financiero, 
na e hecho cu tin surplus, cu 
gobierno ta traha cu presu- 
puestonan multianual y cu 
notanan di comienso di aña, 
nan tin un bon bista riba con 
pais Aruba ta para financiera- 
mente. 


E bista aki, el a sigui splica, 
ta yuda gobierno y pueblo sa 
cu gobierno no ta bin di un 
dia pa otro cu belasting extra 
y alabes ta duna oportunidad 
pa duna mas alivio. 


El indica cu nan a cuminsa 
duna alivio a caba. El a splica 
cu nan a cuminsa un tempo 
caba cu baha loonbelasting, 


y banda di esey nan a cum- 
insa brinda alivio manera 
entre otro reparatietoeslag y 
aumento den e bijstand pa 
personanan cu limitacion, cu 
ta alivionan cu ta bay directa- 
mente na e ciudadano. 


E mandatario a resalta cu tin 
necesidadnan cu gobierno 
ta consciente di nan, pero 
prome cu por cubri e necesi- 
dadnan aki, el a indica, mes- 
ter tin bon bista financiero pa 
gobierno por habri espacio pa 
brinda back na esnan cu mas 
tin mester dje. 


A puntra e minister si tin 
posibilidad cu belasting por 
baha cierto caminda pa e ciu- 
dadano Arubiano, na cual el a 
contesta cu si ta un posibili- 
dad. 


El a splica cu primeramente 
mester a sali di e situacion fi- 
nanciero precario y mester a 
traha pa stop e crecemento di 
e debe pa por a haci cierto re- 
financiamento. Ademas tam- 
be mester a traha pa cambia 
e parti di cierto debenan local 
pa refinancia nan localmente 
pa baha e presion di interes. 


Pero na momento cu pan- 
demia a yega, esaki a haci 
cu mester a haci prestamo 
cu Hulanda, pero a pesar di 
esaki, e minister Maduro ta 


indica, nan no a aumenta e 
debe na un manera exagera, 
a contene esaki pa ora pan- 
demia a caba por a cuminsa 
traha pa recuperacion y a haci 
cierto cambionan pa mitiga e 
situacion financiero. 


“E cambionan ey ta traduci 
nan mes den espacio finan- 
ciero cu por wordo usa pa 
paga debe y baha e presion 
y pa distribui e fondonan ey 
pa brinda alivio na unda cu 
tin mester. Mas dilanti tin e 
situacion cu ta sigui haci re- 
forma caminda cu por baha e 
presion di belasting directo, 
pueblo ta keda cu mas placa 
den su man y tambe brinda e 
alivio cu ta yega di biaha na 
e pueblo,” e mandatario a re- 
marca. 


Prome minister a indica an- 
teriormente cu basa riba e 
surplus ta bay tin un desa- 
royo basta amplio riba e isla 
di 
Aruba 
proximamente. 
Relaciona na esaki miembro 
di prensa a puntra minister 
Maduro si no tabata miho pa 
pone e surplus un banda den 
caso cu algo bolbe sucede cu 
lo por conduci na otro presta- 
mo sea di Hulanda of inter- 
nacionalmente. 


E mandatario a splica cu go- 
bierno ta pensa riba e aspec- 
to ey tambe, pero na mesun 
momento el a aclaria cu loke 
prome minister a indica ta 
cu tin fondonan ta bin liber 
pa por haci inversionnan den 
por ehempel infrastructura, 
cu ta inversionnan cu mes- 
ter a warda na momento cu 
gobierno mester a contene 


su gastonan y no por a haci e 
inversionnan ey. 


“Ta inversionnan cu aworaki 
tin espacio financiero pa nan 
y ta wordo haci tambe. Pa go- 
bierno ta hopi importante cu 
bo por tin espacio financiero 
cu e surplus ta trece cune pa- 
sobra si bo no baha e debe 
aki, claramente esaki ta keda 
pisa riba bo cartera y no por 
haci nada,” el a resalta. 


Minister Maduro a remarca 
cu gobierno a bin ta traha 
tambe riba un paraatsheids- 
fonds (fondo di preparacion) 
den cual ta hinca fondonan 
pa si yega un momento cu 
algo pasa, tin e fondonan ey 
disponibel pa por yuda den e 
situacion ey. “E ta algo cu go- 
bierno ta pensa riba, ta algo cu 
ta traha riba dje,” el a agrega. 


Kedando den e topico di im- 
puesto, e mandatario a ricibi 
e pregunta si por tin posi- 
bilidad di exonera pension- 
adonan cu ainda por traha di 
paga impuesto. El a splica cu 
tur persona cu ta traha, sin 
importa ken e persona ta of si 
e ta pensionado, tin cu paga 
belasting riba su entrada. 


Esaki ta algo cu por cay duro 
pa e pensionadonan, pero el 
a resalta cu esakinan ta pun- 
to cu gobierno por hiba den 
un reforma na momento cu 
Aruba ta suficientemente sta- 
biel financieramente pa por 
carga e cambionan aki. 


El a menciona cu cada aña 
tin mas hende ta bay den e 
fondonan di pensioen y esey 


ta indica cu cada cambio cu 
wordo realisa na e momen- 
tonan aki, mester sigura fon- 
do, no solamente pa e aña aki 
pero tambe structuralmente 
pa e añanan cu ta bin pa bo 
por cumpli cu tipo di reforma 
asina. 


El a sigui splica cu di parti di 
belasting, na momento cu tin 
un miho bista riba e entrada 
di pais Aruba, esey ta trece 
cune cu por tin miho cumpli- 
mento locual na su turno ta 
trece cu tin un miho bista y 
tambe entrada. 


Y na e momentonan ey, el a 
indica, por traha riba alivi- 
onan cu ta inclui entre otro 
alivio cu por toca e pension- 
adonan pa loke ta trata e parti 
di belasting. 


El a señala cu ya caba a in- 
troduci 
cierto 
cambionan 
fiscal cu a brinda alivio na e 
pensionadonan, manera por 
ehempel a aumenta e belast- 
ingvrij voet y esey ta pone cu 
hopi pensionado ta cay bou di 
esaki y nan no lo mester paga 
belasting pa nan entrada. 


Ademas, el a indica, a pone 
tambe pa esnan di AOV cu 
nan por haya bienes separa 
for di 2023 y esaki ta yuda 
cu e presion cu ta paga ariba 
belasting pa e pensionado ta 
bira menos. Banda di esaki 
AZV, cual el a subraya ta un 
di e dolornan grandi di pen- 
sionadonan, tambe a cambia 
pa loke ta e suma y ta indica 
cu eynan tambe a duna un 
rebaho. 

Ginelly Quandt: “Na Aruba nos tin cu defini kico nos 
kiermen cu trabao boluntario exactamente” 


Ginelly Quandt tin un 
trayectoria extenso den 
mundo di trabou bolun- 
tario y den e ultimo añan- 
an e ta haci trabou bolun- 
tario pa Stichting Rancho 
den diferente area. Den 
un entrevista cu Bon Dia 
Aruba e ta conta con su 
trayectoria den e mundo 
di trabou boluntario a 
cuminsa y kico por haci pa 
mehora e aspecto di tra- 
bou boluntario na Aruba. 


Ginelly ta conta cu su trayec- 
toria como boluntario a cum- 
insa na Hulanda den añanan 
2013/2014 unda cu e tabata 
studiante e momento ey y 
pa por a explora ciudadnan 
grandi of drenta den e comu- 
nidadnan, trabou boluntario 
tabata e manera pa por a co- 
necta cu hende. “Esey tabata 
mi meta e tempo ey y tambe 
pa por haya sa con cierto bari- 
onan ta funciona cu tur esey,” 
el a indica. 


El a splica cu e tabata haci 
un estudio di musica e mo- 
mento ey y e tabata buscando 
un luga di stage. El a haya 
informacion tocante un luga 
di stage hopi creativo na Hu- 
landa y el a tuma e oportuni- 
dad pa haci stage no paga, cu 
tambe ta un manera di haci 
trabou boluntario. 


Ginelly a sigui splica cu via e 
plataforma di Hulanda ‘vri- 
jwilligersvacature’, cu ta un 
plataforma grandi na Hulan- 
da pa trabou boluntario, el a 
ser conoci cu mas organisa- 
cion na Amsterdam y asina 
el a haci trabou boluntario 
den festivalnan, den centro- 
nan di bario, den cosnan di 
arte, teatro, entre otro. “Nan 
ta haci un yamada pa ken cu 
kier bira boluntario, si bo ta 
inscribi caba bo ta haya un e- 
mail, bo ta registra y asina el 
a cuminsa pa mi,” el a resalta. 


Pe e tabata mas cu solamente 
tin e oportunidad di conoce 
otro tipo di hende, conoce 
otro tipo di bario y luganan 


cu tal bes e no tabata sa di 
dje, pe e tabata tambe e opor- 
tunidad pa duna algo back 
na comunidad na su manera. 
“Tin biaha djis door di papia 
cu hende bo ta yudando e co- 
munidad,” el a enfatisa. 


Ginelly ta conta cu el a bin 
Aruba no precisamente pa 
haci trabou boluntario, pero 
el a sigui cu esey como un 
habilidad cu e tin. Ora el a 
yega Aruba el a ser conoci cu 
Stichting Rancho hopi lihe y 
el a dicidi di yuda como bol- 
untario. 


Su prome proyecto como bo- 
luntario na Stichting Rancho 
tabata yama Tempo pa Click 
cu tabata un proyecto di foto- 
grafia na aña 2015. A traves di 
e proyecto aki el a trece ho- 
bennan den bario pa participa 
den e proyecto ey, pa asisti 
na cualkier exposicion y haci 
diferente otro actividad. 


El a sigui conta cu durante su 
trayectoria como boluntario 
el a yega di yuda varios or- 
ganisacion, pero aworaki den 
mayoria e ta yuda Stichting 
Racho pasobra e tin hopi cos. 


“Locual cu mi ta haya great di 
Stichting Rancho ta cu mi a 
cuminsa como boluntario y 
mi a sigui como boluntario 
pa tres aña, despues como 
Stichting nan a bisa mi pa- 
kico mi no ta haci uso di e 


conocemento cu mi tin pa 
skirbi proyectonan pa asina 
por haya fondo tambe pa paga 
mi como trahado. Mi a sigui 
como trahado na Stichting 
Rancho te ora temporada di 
COVID a yega y fondonan a 
caba. Despues mi a cuminsa 
un estudio nobo, cua mi ta 
bezig cune ainda, pero toch 
mi ta haci trabounan bolun- 
tario. Mi ta un artista dus mi 
ta haci difernete cosnan cre- 
ativo bou di Stichting Ran- 
cho,” el a indica. 


Otro organisacionnan cu Gi- 
nelly a yega di yuda ta entre 
otro Centro di Bario Playa 
Pabou, organisacionnan cu ta 
puntra pa yuda nan cu saca- 
mento di potret y Aruba Doet 
cu tambe el a participa na dje 
hopi biaha. “Tin hopi tipo di 
organisacion of iniciativa cu 
mi a participa den dje,” el a 
agrega. 


Na 
Aruba 
fundacionnan 
regularmente ta expresa e 
dificultad cu nan ta encontra 
pa haya personanan pa traha 
como boluntario. Tocante 
esaki Ginelly a splica cu for di 
su perspectiva e organisacion 
mester miho branding y pro- 
mociona e trabou boluntario 
den un manera cu ta intere- 
sante pa hobennan tambe. 


El a indica cu tin organisa- 
cionnan cu tin asina hopi 
cos pa siña como boluntario, 


pero nan no tin e branding 
of e promocion pa atrae hen- 
denan pa haci trabou bolun- 
tario. 


“Si mi compar’e cu Hulanda, 
e sector boluntario ta hopi 
grandi y tin hopi fondo, tin 
hopi mas branding, locual ta 
haci cu e hendenan ta mas 
dispuesto pa haci trabou bo- 
luntario. Mi sa bo no por 
aplica loke tin na Hulanda 
na Aruba pasobra Hulanda 
tin otro sociedad otro sistem- 
anan, pero na Aruba nos tin 
cu defini kico nos kiermen 
cu trabou boluntario exacta- 
mente,” el a remarca. 


Banda di esey, el a agrega e 
fundacionnan mester wak 
con nan por incentiva e bo- 
luntario pa haci trabou bol- 
untario, ki tipo di apoyo por 
brind’e, cu no ta solamente 
un cuminda of cierto cosnan 
basico, pa e sigui haci e tra- 
bou. 


El a splica cu esaki por inclui 
entre otro oportunidadnan 
pa e boluntario siña cosnan 
nobo of dun’e cierto cosnan 
pa e por keda traha na e or- 
ganisacion. Esaki ta un as- 
pecto cu for di punto di bista 
algun organisacion na Aruba 
falta. 


“Hopi ta haci manera cu bol- 
untarionan t’ey pa traha y ya, 
sin tin un structura of guia of 
sikiera pa puntra kico e bol- 
untario kier siña, kico nan 
kier sa. Esey mi ta haya falta 
di dje den e mundo di trabou 
boluntario na Aruba,” el a re- 
salta. 


Actualmente Ginelly ta ex- 
plorando e tema ey pa su te- 
sis y den su investigacion el a 
haya sa cu na e islanan paci- 
fico e trabou boluntario ta 
parti di e bida di e ciudadan- 
onan, algo cu ta no solamente 
bunita pero importante. 


“Mi ta kere cu na Aruba nos 
tin cu defini kico nos como 
sociedad ta wak como trabou 
boluntario y cuminsa traha 
riba esey y wak con por in- 
corpora cierto elemento cu ta 
yuda e boluntario pa e siña y 
no djis bin traha y bay paso- 
bra esey no ta e meta su tras,” 
el a enfatisa. 


Por ultimo Ginelly ta extende 
invitacion na cualkier funda- 
cion of organisacion cu lo 
kier yudele desaroya su tesis 
pa tuma contacto cune via e- 
mail: 183180@student.ua.aw 

Comite di Medio Am- 
biente di Aruba Hotel 
and Tourism Association 
(AHATA) a organisa un 
seminario titula “Shaping 
Sustainability 
in 
Tour- 
ism”, cu e meta pa duna 
profesionalnan den e in- 
dustria di turismo infor- 
macion tocante e mihor 
practicanan den un op- 
eracion comercial. Par- 
ticipantenan a descubri 
strategianan actual pa in- 
tegra sostenibilidad den e 
operacion di nan compan- 
ia, asina stimulando prac- 
ticanan responsabel. 


E evento a atrae un grupo di- 


verso di participante, y a crea 
un ambiente di colaboracion 
caminda “like-minded pro- 
fessionals” por a conecta y 
interactua directamente y in- 
tercambia recomendacion. E 
seminario a consisti di 7 dife- 
rente orador, miembronan di 
AHATA su Comite di Medio 
Ambiente, ken a comparti 
nan conocemento riba varios 
aspecto di sostenibilidad y 
certificacionnan ambiental. 


Un punto cu a resalta di e 
evento, tabata e panel di dis- 
cusion. E panel a consisti di 
invitadonan special: Nathaly 
Stanley, Senior Certification 
& Membership Care Man- 


ager di Green Globe Certifi- 
cation, y Jurgen van Schaijk, 
Managing Director di Am- 
sterdam Manor Beach Re- 
sort Aruba. Nathaly a com- 
parti su conocemento como 
un representante di Green 
Globe, y Jurgen a añadi su 
experiencia cu e certificacion 
di EarthCheck, mirando cu 
Amsterdam Manor Beach 
Resort Aruba ta EarthCheck 
certified pa 25 aña. E panel 


a trece dilanti informacion 
valioso tocante e procesonan 
di certificacion, como tambe 
e importancia y beneficio- 
nan di adheri na standardnan 
ambiental reconoci mundial- 
mente. 


Cu e evento aki, AHATA su 
Comite di Medio Ambiente 
ta continua cu nan esfuerso- 
nan pa educa nan mas di 150 
miembro den e tema di sos- 


tenibilidad, y motiva accion 
colectivo pa por sigui crea 
un industria di turismo cu ta 
enfoca riba reduccion di “car- 
bon footprint”. 


Pa mas informacion tocante 
e iniciativanan di AHATA su 
comite di Medio Ambiente 
por bishita 


facebook.com/AHATAEnvi- 
ronmentalCommittee. 


AHATA su Comite di Medio Ambiente a ofrece seminario pa 


profesionalnan den turismo 


Dialuna 19 di Augustus 
pa 3pm e ley di iniciativa 
di “Referendum” a keda 
oficialmente entrega na 
Parlamento pa ser man- 
da pa Raad van Advies. 
Manera pueblo sa, Aruba 
no conoce un “referen- 
dum” den su constitucion 
ainda manera Corsou y 
St. Maarten. Corsou y 
St. Maarten a revisa y ex- 
pande nan Constitucion 


na 2010 y a probecha pa in- 
clui referendum pa pueb- 
lo por dicidi riba temanan 
controversial. 


Desde 1986 Aruba no tin 
un referendum regla den 
su constitucion 
Ta un hecho cu Aruba desde 
1986 no tin un referendum 
inclui den su constitucion pa 
resona e voz di pueblo. Segun 
un comunicado di prensa di 


parlamentario Marco Berlis 
(MEP), “referendum ta un 
herment cu ta reforsa e influ- 
encia di pueblo den decision 
crucial cu por afecta e cultura 
y tradicionnan di e pueblo. Ta 
p’esey como iniciador di e ley 
di “referendum” hunto cu co- 
iniciadornan colega Hendrik 
Tevreden, Shailiny Tromp- 
Lee, Darlaine Guedez-Eras- 
mus, Roderick “Ricky” Hoek, 
Louisette “Setty” Yarzagaray, 
Alvin Molina y Arthur Vallejo 
nos ta sumamente satisfecho 
y contento di por cuminsa e 


trayecto oficial di e ley di ini- 
ciativa aki den Parlamento. 
Como representantenan di 
pueblo ta nos meta pa em- 
podera pueblo y traha leynan 
pa haci nos democracia mas 
resiliente.” 


Cual ta e trayecto cu e ley 
di “Referendum” mester 
cana awo? 
E ley a bay Raad van Advies 
y ta di spera cu e conseho lo 
por tarda 6-8 siman pa keda 
cla. Unabes cu e conseho 
keda cla e ta wordo manda 


back pa a iniciadornan. E 
siguiente paso lo ta pa contes- 
ta e preocupacionnan di Raad 
van Advies su consehonan y 
crea e contestacion den forma 
di e “Nader Rapport.” 


Ora e Nader Rapport keda cla 
ta entrega e Ley, e Memorie 
van Toelichting (splicacion di 
e ley), e Conseho di Raad van 
Advies y e Nader Rapport 
na Parlamento pa coleganan 
lesa, analisa y haci pregunta 
riba dje. Despues di a ricibi e 
preguntanan nos mester con- 
testa esakinan oficialmente, 
pa despues pone un fecha den 
Centraal Commissie pa e re- 
union publico cu lo bay trata 
e ley pa e keda aproba of de- 
saproba pa Parlamento. 


Marco Berlis: “Durante di e 
ultimo tres añanan mi a bin 
cu varios idea pa introduci 
leynan cu lo empodera y tam- 
be cu lo salvaguardia dere- 
chonan di nos pueblo. Den 
e lunanan nos dilanti nos lo 
introduci otro ley pa Raad 
van Advies. Nos lo anunci’e 
pronto, keda pendiente!” 


Ley di iniciativa di “Referendum” entrega na Raad van Advies 

Brote di colera na Sudan a mata al menos 22 hende segun minister di 
Salud 


(AP)—Sudan a ser afecta 
pa un brote di colera cu a 
mata al menos dos decena 
di hende y a enferma cen- 
tenares mas durante e ul- 
timo simannan, segun au- 
toridadnan di Salud a bisa. 
E nacion Africano ta ex- 
perenciando un conflicto 
politico y inundacionnan 
devastador. 


Minister di Salud Sudanes, 
Haitham Mohamed Ibrahim, 
a bisa den un declaracion cu 
almenos 22 hende a muri for 
di e malesa, y cu a detecta al 
menos 354 caso confirma di 
colera den e pais. Ibrahim no 
a duna un periodo pa e mor- 
tonan of e conteo desde e 
comienso di aña. Pero OMS 
a bisa cu a registra 78 morto 
di colera e aña aki na Sudan 
desde juli 28. E malesa tambe 
a enferma mas cu 2,400 otro 
entre 1 di januari y 28 di juli, 
el a bisa. 


Colera ta un infeccion ex- 


tremamente contagioso y ta 
desaroya lihe. E causa diarea, 
cual ta resulta den deshidrata- 
cion severo y posiblemente 
morto dentro di algun ora si 
e no ser trata, segun OMS. E 
ta ser transmiti via e ingestion 
di awa y cuminda contamina. 


E brote di colera ta e calami- 
dad mas recien pa Sudan, 
cual a cay den caos na april 
aña pasa ora tensionnan entre 
e ehercito y grupo paramilitar 
a explota den guera completa 
den e nacion. 


E conflicto di Sudan a crea e 
crisis di desplasamento mas 
grandi na mundo. Mas cu 
10.7 miyon hende mester a 
huy for di nan hogar desde 
cu e bringamento a cuminsa, 
segun e Organisacion Inter- 
nacional pa Migracion. Mas 
cu 2 miyon di nan a huy pa 
paisnan den bisindario. 


Colera no ta incomun na 
Sudan. Un brote grandi den 


pasado a laga al menos 700 
morto y a enferma aproxima- 
damente 22,000 den menos 
cu dos luna na 2017. Tarik 
Jašarević, un vocero pa OMS, 
a bisa cu e brote a cuminsa 
den e provincia este di Kas- 
sala prome cu el a plama pa 
nuebe sitio den cinco provin- 
cia. 
El a bisa den comentarionan 


pa AP cu data a mustra cu 
mayoria di e casonan detecta 
no tabata vacuna. El a bisa cu 
OMS awo ta trahando cu e 
autoridadnan di salud y part- 
nernan Sudanes pa imple- 
menta un campaña di vacu- 
nacion. 


E conseho soberano controla 
pa e ehercito Sudan, mientras 


tanto, a bisa diadomingo cu 
e lo manda un delegacion di 
gobierno pa reuni cu oficial- 
nan Mericano na Cairo en 
medio di presion creciente 
for di Merca riba e ehercito 
pa uni den discusionnan di 
paz na Suisa cu tin e meta pa 
trece un fin na e conflicto. 


E conseho a bisa den un de- 
claracion cu e reunion na 
Cairo lo enfoca riba e imple- 
mentacion di un trato entre 
e ehercito y e Rapid Sup- 
port Forces, cual a rekeri pa e 
grupo paramilitar retira for di 
hogarnan di ciudadanonan na 
Khartoum y tur caminda den 
e pais. 
E discusionnan a cuminsa dia 
14 di augustus na Suisa cu 
diplomaatnan for di Merca, 
Saudi Arabia, Egipto, e Emir- 
atos Arabes Unidos, Union 
Africano y e Organisacion di 
Nacionnan Uni. Un delega- 
cion for di e RSF tabata na 
Geneva pero no a participa 
den e reunionnan. 


Congo ta bisa cu e lo ricibi su prome vacunanan di mpox otro siman pa 
aborda e emergencia global nobo 


(AP)—Congo lo ricibi e 
prome dosis di vacuna pa 
adresa su brote di mpox 
otro siman for di Merca, 
segun e minister di Salud 
di e pais a bisa dialuna, 
algun dia despues cu e 
Organisacion Mundial di 
Salud a declara e brotenan 
di mpox na Africa como 
un emergencia global. 


Casonan dia mpox a ser con- 
firma entre mucha- y adul- 
tonan den mas cu un decenas 
di pais Africano, y un forma 
nobo di e virus ta plama- 
mento actualmente. No tin 
suficiente dosis di vacuna 
disponible den e continente. 


Congo tin e mayoria di caso- 
nan di mpox y actualmente 
mester 3 miyon dosis di va- 
cuna. Merca y Hapon a of- 
rece pa manda vacuna, segun 
e minister di Salud Roger 
Kamba a conta reporteronan. 
E no a bisa con hopi dosis lo 
ser manda of ki ora esnan di 
Hapon lo yega. 


OMS a reporta mas cu 17,000 
caso di mpox y mas cu 500 
morto mundialmente e aña 
aki. Mas cu 96 porciento di 
tur caso y morto a sosode na 
Congo, di cual su sistema di 
salud a experencia dificultad 
pa contene brotenan di male- 


sa den e areanan leu y infra- 
structura pober. Muchanan 
bao di 15 aña ta conta pa mas 
cu 70 porciento di e casonan 
y 85 porciento di morto na 
Congo. 


Cientificonan tambe ta preo- 
cupa pa un version nobo di 
mpox na Congo cu por trans- 
miti facilmente. Siman pasa. 
Suecia a reporta su prome 
caso di e version nobo. Ofi- 
cialnan a bisa cu e riesgo pa 
e publico general a ser con- 
sidera “hopi abao” y cu nan ta 
anticipa pa casonan sporadico 


importa continua. 


Al contrario cu brotenan di 
mpox den pasado, unda por a 
mira lesion riba pecho, man 
y pia, e forma nobo ta causa 
sintomanan mas leve y le- 
sionnan riba partinan priva. 
Esey ta haci’e mas dificil 
pa detecta, cual ta nifica cu 
hende por infecta otro sin sa 
cu nan mes ta infecta. Mpox 
no ta ser transmiti via aire y 
tipicamente ta rekeri contacto 
cercano pa plama. 


OMS a bisa cu mpox a ser 


identifica recien pa prome 
biaha den cuatro pais este 
Africano: Burundi, Kenia, 


Ruanda y Uganda. Tur di e 
brotenan ey tabata conecta cu 
e epidemia na Congo. 


REINO 
A8 


Diaranson 21 augustus 2024 


(CuraçaoChronicle) 
– 
Comitenan di tratado di 
Nacionnan Uni a expresa 
preocupacion 
cresciente 
tocante e proteccion di 
derechonan humano den 
Reino Hulandes, resaltando 
desigualdad 
significante 
den proteccionnan legal y 
factico compara cu Hulanda 
Europeo. 


E preocupacionnan aki ta 
inclui un variedad di asunto, 
incluyendo pobresa, violencia 
contra 
hende 
muhe 
y 
condicionnan den facilidadnan 
di detencion. Sinembargo, 
e enfoke principal ta keda 
riba e aplicacion desigual di 
tratadonan internacional crucial 
dentro di Reino Hulandes. 


Acuerdonan clave, manera 
Convencion di Istanbul riba 
combati 
violencia 
contra 
muhe, e Convencion di ONU 
riba Derecho di Persona cu 
Discapacidad, y e Protocol 
Opcional di e Convencion di 
ONU Contra Tortura, no ta na 
vigor actualmente den e parti 
Caribense di Reino. Como 
resultado, gobierno Hulandes 
no ta rekeri pa reporta riba e 
situacion na e teritorionan aki 
bao di e tratadonan, generando 
alarma entre observadornan di 


derechonan humano. 


Reino Hulandes, restructura 
na 2010, ta consisti di cuatro 
pais autonomo: Aruba, Corsou, 
Sint Maarten y Hulanda. 
Bonaire, Sint Eustatius y 
Saba, colectivamente conoci 
como Hulanda Caribense, 
ta municipalidadnan special 
dentro di Hulanda. Mientras 
Colegio 
pa 
Derechonan 
Humano 
ta 
monitor 
derechonan 
humano 
na 
Hulanda, incluyendo Hulanda 
Caribense, su hurisdiccion no 
ta extende na Aruba, Corsou y 
Sint Maarten. 


Tratadonan internacional ta 
firma pa Reino Hulandes den 


su totalidad, pero e aplicacion 
hopi biaha ta limita na e parti 
Europeo di e Reino. Ora 
Reino ratifica un tratado, ta 
consulta e paisnan Caribense 
pa determina si nan kier aplica 
e tratado na nan teritorio 
un proceso conoci como 
“medegelding”, of extension 
di aplicacion. Den caso di e 
Hulanda Caribense, gobierno 
Hulandes tin responsabilidad 
pa implementacion di tratado. 
Na 2018, e AIV a emiti un 
advertencia cu un division 
di 
derechonan 
humano 
ta apareciendo dentro di 
Reino. E conseho a destaca 
cu ciudadanonan den e parti 
Caribense tin menos derecho 
bao ley internacional compara 


cu nan contraparti den Hulanda 
Europeo. A pesar di esaki, 
Conseho di Minister di Reino, 
cu ta inclui representantenan 
di Aruba, Corsou y Sint 
Maarten, ta insisti cu e paisnan 
Caribense ta responsable pa nan 
obligacionnan di tratado pa 
motibo di nan status autonomo. 


Sinembargo, varios comite 
di 
ONU, 
incluyendo 
e 
Comite 
riba 
Eliminacion 
di 
Discriminacion 
Racial 
(CERD) no ta di acuerdo cu 
e posicion aki. E comitenan 
aki ta argumenta cu Reino, 
como firmante di e tratado, 
na final ta responsable pa 
sigura e implementacion y 
cumplimento di tratadonan di 


derechonan humano na tur su 
teritorionan, sin importa nan 
status Constitucional. 


E 
implementacion 
atrasa 
di legislacion Hulandes y 
tratadonan di derechonan 
humano na Hulanda Caribense 
en parti ta atribui na e decision 
di gobierno Hulandes na 
2010 pa no impone tur ley 
Hulandes 
inmediatamente 
riba Bonaire, Sint Eustatius 
y Saba. E maneho cauteloso 
aki a conduci na legislacion 
anticua y e adopcion slow di 
standardnan internacional di 
derechonan humano. Como 
respuesta na e preocupacion aki, 
gobierno Hulandes a introduci 
e principio di “cumpli of splica” 
na 2021, cu ta duna mandato cu 
legislacion den e parti Caribense 
mester alinea generalmente 
cu esun di e parti Europeo, a 
menos cu condicionnan local 
specifico mester di solucionnan 
personalisa. 


Mientras comitenan di ONU 
ta sigui scrutinisa e situacion, 
gobierno Hulandes ta enfrenta 
mas presion pa cera e gap di 
derechonan humano dentro 
di Reino, sigurando cu tur 
ciudadano, sin importa nan 
ubicacion, ricibi proteccion 
igual bao ley internacional. 


(NLTimes) – Consumidornan 
Hulandes ta parce di ta 
mas afecta pa aumentonan 
recien di prijs cu loke 
expertonan a spera. Esaki 
ta loke economistanan na 
ING ta sugeri den respuesta 
na e cifranan economico 
publica siman pasa pa CBS 
di Hulanda. Maske economia 
a crece considerablemente 
den di dos kwartaal, gasto 
di 
consumidor 
a 
cay 
inesperadamente. 


Inicialmente, expertonan a 
pensa cu consumo domestico 
lo ta un di e drivers mas 
importante di crecemento 
economico. “Esaki pasobra 
poder di compra ta aumentando 
c o n s i d e r a b l e m e n t e , 
particularmente pa motibo 
di aumento di salario den 
acuerdonan colectivo laboral 
(CAO) cu ta bin excediendo 
inflacion pa algun tempo caba. 
Confiansa di consumidor tambe 
tabata mas halto den di dos 
kwartaal cu den e prome.” 
Segun ING, e hecho cu e 


Hulandesnan no a aumenta 
masivamente nan gasto ta parce 
di ta parcialmente pa motibo 
di expectativanan di inflacion 
aumenta entre consumidornan. 
Expertonan di e banco ta punta 
riba investigacion di Comision 
Europeo. Esaki ta sugeri cu 
consumidornan na Europa 
ta “mas pesimista cu loke por 
splica inicialmente door di 
e desaroyo di desaroyonan 
economico duro den entrada, 
desempleo, interes, y inflacion 


real.” 


Den otro palabra, hende tin 
biaha por spera aumentonan 
di prijs mas halto cu loke nan 
a experimenta. “Esaki tambe 
por aplica pa consumidornan 
Hulandes, ya cu confiansa di 
consumidor na Hulanda ainda 
ta na un nivel abao.”Segun 
ING, consumidornan por sinti 
inflacion halto si productonan 
altamente visible of cumpra 
frecuentemente ta aumenta 


den prijs riba e averahe. 
“Den e di dos kwartaal, dos 
desaroyo por a hunga un rol 
den nos pais, maske esaki ta 
keda speculacion,” segun e 
expertonan. Nan ta referi na 
e aumento di accijns riba tabaco, 
cual a haci un pak’i sigaria mas 
caro. Ademas, hopi hende tabata 
sa cu nan huur lo aumenta 
significantemente for di juli. 
Huur a aumenta un averahe di 
5.5 porciento, e aumento mas 
grandi den mas cu 30 aña. “Hopi 


consumidor a ser informa di 
esaki door di nan doño di cas 
den di dos kwartaal, nan por 
tabata den shock y pa e motibo 
aki tabata mas cauteloso cu nan 
consumo.” 


Ademas, e economistanan ta 
kere cu e clima malo por a hunga 
un rol. Nan no ta preocupa ainda 
pasobra esakinan probablemente 
ta efectonan temporal. Nan 
no ta kere cu inflacion ta bay 
aumenta hopi mas y ta spera cu 
consumo lo bolbe aumenta na 
dado momento. 


En 
general, 
economia 
Hulandes a crece cu 1.0% 
compara cu e kwartaal anterior, 
principalmente pa crecemento 
den balans di comercio y na 
un grado menor, aumento 
di consumo di gobierno. Na 
nivel internacional, industria 
Hulandes ta beneficiando di 
prijsnan mas abao pa energia 
y un reduccion mas debil den 
exceso di inventario, cual tin un 
efecto positivo riba exportacion, 
segun ING. 


Consumidornan Hulandes mas afecta pa inflacion cu loke a spera, 


segun ING 


Comite di ONU ta expresa preocupacion pa proteccion di derechonan 
humano den Reino Hulandes 

(nltimes.nl) – Compania 
estatal di Rusia, Rosatom, 
ta usa un subsidiario Hu- 
landes pa move centena- 
res di miyones di euro den 
ganashi, NOS a reporta 
basa riba e rapport anual 
recientemente publica di 
Uranium One Coöpera- 
tief, un subsidiario basa na 
Amsterdam. 


Europa y otro estadonan Oc- 
cidental ta depende di e sec- 
tor di uranio Ruso y no a durf 
di pone sancion riba Rosatom 
pa awor. E compania aki ta un 
productor grandi di uranio 
enkrikeci, cu tin un 35% di e 
mercado mundial, y energia 
nuclear. E ta hunga tambe un 
rol den e guera na Ucrania 
pa maneha e planta di ener- 
gia nuclear captura na Zapori 
hia. 


A traves di su subsidiario Hu- 


landes, Rosatom ta saca ma- 
teria prima nuclear na Kazak- 
stán y Tanzania. E ganashi di 
e paisnan aki ta bay Hulanda 
prome cu nan wordo dirigi pa 
Rusia. Den 2022, e compania 
Hulandes a logra un ganashi 
di 240.6 miyon dollar of 222 
miyon euro. Decenas di mi- 


yones di esey a wordo trans- 
feri pa e compania madre na 
Rusia. 


“Rusia ta un hungador grandi 
den e sector nuclear,” un vo- 
cero di Urenco, un compania 
basa na Almelo cu ta activo 
den enrikecemento di uranio, 


a bisa NOS. “Nos ta wak un 
movecion di companianan 
Hulandes cu no kier haci ne- 
goshi cu Rusia mas despues 
di e invasion Ruso na Ucra- 
nia. Esaki a crea un aumento 
den e demanda pa enrikece- 
mentodi uranio na Urenco, 
por ehempel.” 


Pero reemplasa e parti Ruso 
di e cadena completamente 
ainda no ta posibel. Por 
ehempel, Rusia ta e unico 
opcion pa recicla uranio usa. 
E plantanan di energia Sovi- 
etico na Republica Checo, 
Slovakia, Bulgaria, Hungria y 
Finlandia tambe ta dependi- 
ente di e baranan di combus- 
tibel Ruso. 


Segun investigacion di e 
organisacion 
ambiental 
Noruego Bellona, importa- 
cion Europeo di combustibel 
nuclear di Rusia a aumenta 
dobel aña pasa. Uranio Ruso 
ta sigui drenta Hulanda. Por 
ehempel, na februari, e Au- 
toridad Hulandes pa Seguri- 
dad Nuclear y Proteccion di 
Radiacion (ANVS) a otorga 
varios permiso pa importa- 
cion di uranio nuclear recicla 
Ruso destina pa Urenco na 
Almelo. 


(nltimes.nl) – Den juni, 
residentenan di Hulanda 
tabatin un total di cerca di 
481 biyon euro den cuen- 
tanan di spaar, cu un pro- 
medio di 26 mil euro pa 
cada Hulandes. Residen- 
tenan di Hulanda no ta 
propenso pa cambia ban- 
co pa interes di spaar mas 
halto, pero mas hende ta 
cuminsa inverti nan placa 
pa motibo di e mercado cu 
ta subi y interes di spaar 
abou na banconan Hulan- 
des, segun un reporte di 
NOS. 


E total di placa gespaar a subi 
pa 33 biyon euro compara 
cu juni 2023. E cuater ban- 
conan grandi - ING, ABN 
Amro, Rabobank y Volks- 
bank - ta controla 90% di 
e placa gespaar. Tur cuater 
banco grandi a reporta den 
nan cifranan di mita di aña cu 
nan clientenan ta invertiendo 
mas. 


Rabobank a mira cuentanan 
di inversion crece cu 6 biyon 


euro den e prome mita di e 
aña aki, un aumento di 10% 
compara cu e mesun periodo 
aña pasa. “Di e 6 biyon euro, 
2 biyon ta placa nobo di cli- 
ente cu ta bin Rabobank pa 
inverti,” director financiero 
Bas Brouwers a bisa. E banco 
a simplifica su structura orga- 
nizativo pa haci mas facil pa e 
cliente cumpra productonan 
manera cuentanan di inver- 
sion. 


ING tambe a reporta un 
aumento 
significante 
den 
cuentanan di inversion. “E 
aumento mas grandi ta den 
Inversion Simpel. E cantidad 
di cuentanan ey a subi cu mas 
o menos 15% te cu y incluy- 
endo augustus di e aña aki,” 
un vocero di ING Hulanda a 
bisa na NOS. Aña pasa, e can- 
tidad di cuentanan di Inver- 
sion Simpel a crece cu 19%. 
Segun e banco, e crecemento 
ta bin di tanto cliente nobo 
como di cliente existente. 


ABN Amro a mira cu e can- 
tidad di placa den cuentanan 


di inversion a subi pa 36.6 bi- 
yon euro pa un total di 252.1 
biyon euro. E banco no kier 
comenta si esaki tambe ta bin 
di cliente nobo. 


De Volksbank tambe a re- 
porta un aumento, princi- 
palmente despues di a agrega 
cuentanan di inversion na e 
oferta di su filialnan SNS y 
RegioBank. ASN ta ofrece 
cuentanan di inversion ya pa 
un tempo. Principalmente 
clientenan hoben tin interes 
den esaki, un vocero a bisa 


na e medio. “Na ASN Bank, 
cerca di 60% di e cuentanan 
di inversion nobo ta habri pa 
hende bou di 35 aña.” 


Mas tempran e aña aki, e Au- 
toridad Hulandes pa Con- 
sumidor y Mercado (ACM) a 
critica e cuater banco grandi 
pa haci’e demasiado dificil 
pa clientenan cambia pa otro 
banco pa un interes di spaar 
mas halto. Por ehempel, e 
cuater banco grandi ta exigi 
pa clientenan habri un cuenta 
coriente si nan kier un cuenta 


di spaar. E burocracia y gasto 
extra a proba di ta suficiente 
pa tene clientenan na nan 
banco y disminui competen- 
cia entre e banconan grandi, 
manteniendo e tasa di interes 
di spaar abou. 


“Tin un grupo di consumi- 
dor cu kier spaar cu e banco- 
nan grandi pero no ta cambia 
di un banco grandi pa otro 
pa e cuenta di spaar pasobra 
nan mester habri un cuenta 
di pago - cu gasto adicional. 
Nan no ta parce di tin confi- 
ansa suficiente den otro ban- 
conan, pa e motibo aki nan ta 
keda cu nan banco. Esaki ta 
na e gasto di competencia,” 
e vocero di ACM a bisa na 
NOS. 


ING, ABN, Amro y Rabo- 
bank tambe tin e obligacion 
di cuenta di pago pa por 
habri un cuenta di inversion. 
“E link obligatorio entre un 
cuenta di pago y un cuenta di 
inversion ta crea gasto adicio- 
nal y, pues, un barera pa cam- 
bia,” e vocero di ACM a bisa. 


Compania estatal di Rusia ta move ganashi di uranio a traves di Hulanda 


Residentenan Hulandes tin cerca di 481 biyon euro gespaar; 


mas Hulandes ta invertiendo 

Argentina ta registra ocho caso di mpox 


(La Nacion) – Organi- 
sacion Mundial di Salud 
(OMS) a cataloga e brote- 
nan di mpox na Congo y 
otro region di Africa como 
un emergencia sanitario 
global. Na Argentina, se- 
gun Boletin Epidemio- 
logico Nacional, te 11 di 
augustus di e aña aki, a de- 
tecta ocho caso, di e cual 
ni un di nan tabata fatal. 


Esaki ta representa un au- 
mento di 60% den relacion 
cu loke a informa den un rap- 
port oficial, unda a entrega ci- 
franan disponibel te dia 4 di 
augustus. 
E cronologia di mpox na Ar- 
gentina a cuminsa na mei 
2022. Den e siman di 23 te cu 
29 di mei a registra e prome 
caso. For di e momento ey a 
registra un total di 1,157 caso 
confirma cu dos fayecido. E 
personanan infecta a ser dis- 
tribui di e siguiente manera; 
1,025 na 2022, 124 na 2023 y 
ocho den aña aki. 
E prome caso confirma di 
e aña aki a registra den e si- 
man for di 1 te cu 7 di juli. E 


promedio di edad entre e per- 
sonanan infecta ta di 34 aña, 
cu un minimo di 23 aña y un 
maximo di 44. 
Pashentnan registra e aña aki 
tin residencia na provincia di 
Buenos Aires (2), ciudad di 
Buenos Aires (3), Corrientes 
(1), Santa Fe (1) y Rio Negro 


(1). Cuatro di nan a registra 
antecedentenan di biahe of 
contacto cu biahero, un caso 
no ta presenta e anteceden- 
tenan aki, mientras cu esnan 
cu ta falta ta den investiga- 
cion. E casonan a caracterisa 
principalmente pa e presen- 
cia di ronchinan na diferente 


parti di e curpa, acompaña pa 
kentura y dolor di cabes. 
For di 1 januari 2022 te cu 22 
di augustus 2024, a registra 
99,176 caso di mpox confir- 
ma pa laboratorionan di 116 
pais y a causa 208 morto, pa 
loke indice di mortalidad di 
e casonan informa ta baho. 


80.5% di casonan acumula ta 
concentra na 10 pais: Merca, 
Brasil, Spaña, Francia, Co- 
lombia, Mexico, Reino Uni, 
Peru, Alemania y Republica 
Democratico di Congo. 
Na America, 31 pais y teri- 
torionan a notifica 62,752 
caso di mpox entre 2022 y 1 
di juli 2024, incluyendo 141 
morto. Mayoria di casonan 
a identifica a traves di servi- 
cionan pa atencion na perso- 
nanan cu HIV, servicionan di 
salud sexual of na centronan 
di atencion primario di salud 
y a afecta, principalmente, 
aunke no exclusivamente, 
hende homber cu tin sexo cu 
otro homber y otro poblacion 
clave. 
Despues di e advertencia di 
OMS, Ministerio di Salud 
a dicidi eleva medidanan di 
vigilancia, deteccion y pre- 
vencion, mandando infor- 
macion tocante e enfermedad 
na autoridadnan encarga di 
eherce control na puntonan 
di entrada na e pais, sea aero- 
puertonan of pasonan fron- 
teriso. 


Prome vuelo cu migrantenan iregular financia pa Merca a sali for di 
Panama 
(EFE) – Prome vuelo di 
regreso di migrantenan 
iregular cu a crusa e sel- 
va di Darien, financia pa 
Merca den marco di un 
acuerdo cu Panama, a sali 
ayera diamars for di e cap- 
ital di e pais centro Ameri- 
cano cu destino na ciudad 
di Medellin, Colombia. 


Cerca di 30 ciudadano Co- 
lombiano, e mayoria di nan 
hoben y cu antecedentenan 
penal, segun fuentenan ofi- 
cial a bisa, a yega cu boei den 
nan man na aeropuerto capi- 
talino Aeropuerto Marcos A. 
Gelabert, mas conoci como 
terminal di Albrook, na unda 
despues di un registro docu- 
mental nan a subi avion, cu a 
sali despues di 6or. 
Hefe di Servicio Nacional 
di Migracion (SNM) Roger 
Mojica, den un conferencia 
di prensa a bisa cu e migran- 
tenan di e prome vuelo aki 
financia pa Merca a bay Co- 
lombia back bao e figura di 
deportacion. 
Entre e ciudadanonan de- 
porta di ayera diamars ta un 
presunto “sicario” di e or- 
ganisacion criminal “Clan del 
Golfo”, ken a ser identifica 
mediante e sistema biometri- 
co cu autoridadnan Paname- 
ño ta usa na Darien, segun e 
funcionario a agrega. 


Mojica a sigura cu Gobierno 
di presidente Panameño, Jose 
Raul Mulino, “ta coordinan- 
do, e acuerdo diplomatico” 
cu paisnan manera Ecuador, 
India y otro nacionnan,” pa 
manda e ciudadanonan di e 
paisnan aki back cu a drenta 
Panama di manera ilegal a 
traves di Darien, tanto esun 
cu tin antecedentenan como 
esun cu no tin. 
Den aña aki mas di 230,000 
migrante iregular di varios 
pais di mundo, aunke den nan 


mayoria Venezolano, a drenta 
Panama despues di atravesa e 
peligroso selva di Darien, di 
acuerdo cu datonan di hefe di 
oficina di Migracion. 
Debi cu e relacionnan diplo- 
matico di Panama cu Venezu- 
ela ta suspendi pa e crisis pos- 
electoral na e pais ey, no tin 
den plannan deporta Venezo- 
lanonan di e fluho migratorio 
aki, segun Mojica a bisa. 
Na Venezolanonan, “despues 
di e prome atencion” cu nan 
a haya na stacionnan migra- 


torio di Darien, unda bia- 
heronan ta ricibi cuminda y 
atencion medico, “ta permiti 
pa nan continua cu e fluho 
controla,” nan biahe pa Nort 
America, segun Mojica a se- 
ñala. 
Sinembargo, Marlen Piñero, 
persona agrega di seguridad 
interno di Merca, den mesun 
conferencia di prensa a bisa 
“cu mayoria di persona” cu ta 
yega Merca despues di crusa 
Darien, “no ta bay cualifica pa 
drenta” na e pais nort Ameri- 


cano. 
1 di juli ultimo, Panama y 
Merca a firma un acuerdo pa 
deporta migrantenan cu ta 
atravesa Darien, selva fron- 
teriso cu Colombia cu ta 
bibando un crisis di fluho di 
migracion, e cual aña pasa a 
alcansa e cifra di 520,000 per- 
sona, un cifra sin precedente. 
Debi na esaki ta bay manda 
e migrantenan back bao e 
figura di “repatriacion of de- 
portacion” tanto esnan cu tin 
antecedentenan penal como 
esnan cu lo drenta di manera 
iregular na e pais, cu ta tur 
esun cu ta drenta via Darien.” 
E convenio ta implica un 
apoyo Mericano cu un balor 
di 6 miyon dollar, pa loke 
presidente Panameño a sos- 
tene siman pasa cu vuelonan 
di retorno di migrantenan ta 
“sin costo algun pa Panama.” 

(ElNuevoDia) – Empresa 
AES Puerto Rico mester 
paga un boet di 3.1 miyon 
dollar 
pa 
violacionnan 
contra e Ley Federal di 
Aire Limpi (CAA) den su 
instalacionnan na Guaya- 
ma, despues di yega na un 
acuerdo cu Agencia Fed- 
eral di Proteccion Ambi- 
ental (EPA, na Ingles), cu 
tambe ta exigi nan opera 
monitornan 
adecua 
di 
emisionnan. 


“E acuerdo aki ta subraya e 
compromiso di EPA di re- 
sponsabilisa e empresanan 
ora cu nan viola e Ley di Aire 
Limpi y potencialmente pone 
den riesgo e salud di un co- 
munidad,” 
administrador 
regional di EPA, Lisa F. Gar- 
cia, a bisa mediante declara- 
cionnan por escrito. 


“E contaminacion toxico di 
aire cu ta bin di e plantanan 
di produccion di energia por 
haci personanan malo y EPA 
ta tumando medidanan pa re- 
sponsabilisa e instalacionnan 
cu ta produci energia di car- 
bon. E acuerdo aki ta specifico 
di e Ley Federal di Aire Lim- 
pi, pero EPA ta sigui evalua e 
cumplimento di e instalacion 
cu otro leynan ambiental,” e 
funcionario a adverti. 


EPA a descubri cu e empresa 
no tabata monitorea adec- 
uadamente 
e 
emisionnan 
di mercurio, particulanan y 
acido clorhidrico, y cu no ta- 
bata informa adecuadamente 
e emisionnan di mercurio 
manera tabata rekeri. Como 
parti di e acuerdo, e empresa 
ta bay paga un boet civil di 3.1 
miyon dollar y ta bay aborda 
e violacionnan di e Standard- 
nan di Mercurio y Toxiconan 
di Aire (MATS) di EPA. 


E agencia federal a informa 
cu AES a acorda cu e ta bay 
opera dos monitor di pro- 
ceso pa mercurio, cualnan a 
wordo instala recientemente, 
pa fortalece e operacion di 
su sistema di eliminacion di 
mercurio di nan emision- 
nan. E compania tambe mes- 
ter publica su rapportnan di 
cumplimento cu MATS y su 
plan di monitoreo specifico di 
e facilidad riba nan website pa 
aumenta e transparencia cu e 
publico. EPA a indica cu e ta 
spera cu e mehoracionnan aki 
por beneficia e comunidad- 
nan cerca di e instalacion. 


E empresa AES ta produci 
aproximadamente un cuarta 
parti di e energia di Puerto 
Rico a traves di su central 
electrico alimenta pa carbon 


na Guayama. E contract di e 
planta cu e gobierno di Puer- 
to Rico ta exigi e ciere di e 
planta di energia pa december 
di 2027. Cualkier unidad di 
kimamento alimenta cu com- 
bustibel fossiel cu ta supera e 
25 megawatt y cu ta produci 
electricidad pa bende mester 
cumpli cu e MATS, cu ta in- 
clui e limitenan specifico di 
emision y operacion. 


“AES Puerto Rico a alcansa 
un resolucion cu e Agencia 


di Proteccion Ambiental di 
Merca, despues di coopera 
cu dicho agencia y comparti 
e resultadonan di nan inves- 
tigacionnan interno,” AES 
a argumenta den declara- 
cionnan na El Nuevo Dia. 
“Nos a realisa un inversion 
extensivo cu consultornan 
ambiental independiente y 
asesornan externo, ademas di 
implementa mecanismonan 
interno pa optimisa nos pro- 
cesonan regulatorio,” e em- 
presa a sostene. 


E investigacionnan di EPA y 
e combersacionnan cu AES a 
revela, specificamente, pre- 
sunto violacionnan di MATS, 
como tambe e falta di opera- 
cion adecua di un sistema di 
monitoreo di mercurio na tur 
momento. E empresa tam- 
poco a cumpli cu e limite di 
emision di mercurio aplica- 
bel na dos ocasion, specifica- 
mente durante e periodonan 
di 17 pa 21 di maart di 2022 y 
di 5 pa 12 di april di 2022. 


(TrinidadExpress) - Min- 
isterio di Salud ta informa 
cu awor tin 450 caso di 
dengue confirma den lab- 
oratorio na e pais. Mor- 
tonan confirma ta keda 


na cuater, e ministerio a 
bisa den un comunicado 
di prensa. Dia 20 di juli, 
e ministerio tabatin 392 
caso di dengue confirma. 


E ministerio a recorda tur 
hende cu dengue por propaga 
door di e pica di un sangura 
Aedes Aegypti infecta. 


El a declara cu sintomanan ta 
aparece den cinco pa seis dia 
despues di un pica, ta dura 
un pa dos siman y por inclui 
keintura, dolor di cabes ( tin 
biaha dolor fuerte), dolor 
atras di wowo, dolor di joints 
y di weso, rash na curpa, gana 
di saca y diarea. 


E di cuater victima cu a fayece 
relaciona cu dengue a wordo 
reporta diasabra ultimo, cual 
su identidad no ta conoci ai- 
nda. Quinton Gabriel, di 16 
aña di Siparia, tabata e tercer 
persona cu a fayece di den- 
gue. E otro dos tabata otro 
mucha di 16 aña di Fyzabad 
y un meneer di 65 aña di Bar- 
rackpore. 


Diabierna ultimo e ministe- 
rio a tene un rueda di pren- 
sa na su oficina principal na 


Port of Spain despues di un 
reunion cu oficialnan di In- 
sect Vector Control Division, 
e Ministerio di Desaroyo Ru- 
ral y Gobierno Local, y e 14 
corporacionnan regional pa 
ataca asuntonan relaciona cu 
dengue. 


Minister di Salud, Terrence 
Deyalsingh, a nota atrobe cu 
e areanan cu ta wordo afecta 
mas ta e municipionan Victo- 
ria, Caroni y St. Patrick. 


Presente tambe na e rueda di 
prensa, director di Division 
di Epidemiologia, Ministerio 
di Salud, Dr. Avery Hinds, 
ken a contesta preguntanan 
tocante e grupo di edad di 
hende cu ta presentando cu 
e virus, bisando: “Loke nos ta 
ripara ta cu hende mas hoben, 
ku a nace den e populacion di 
awor ta e cu nan ta propen- 
so pa e aumento nobo den e 
propagacion di dengue den e 
region y nos a nota cu mita di 
e casonan confirma ta den e 


grupo di edad mas hoben di 
mas o menos cinco pa 19 aña 
y e personanan mas bieu ta 
forma e otro mita, pero esaki 
no ta algo nobo, esaki ta algo 
cu bo ta mira ora bo tin e au- 
mentonan general cu ta pasa 
cada decada.” 


E ministerio a sigui duna 
conseho na e publico cu e 
miho manera pa reduci e in- 
cidencia di malesanan cu ta 
propaga pa sangura ta elimi- 
nando e luganan di criadero 
di e sangura Aedes. 


Tocante e asunto di cumpli- 
mento pa mantene e casnan 
pa preveni fuente di criadero, 
71 hende a ricibi advertencia 
te aworaki, e ministerio a no- 
tifica. 


El a urgi hende pa tira loke 
nan no ta usa, vehiculonan 
cu no ta core mas of apara- 
tonan den patio of cosnan cu 
por colecta awa y bira luga di 
criadero pa sangura. 


Puerto Rico: AES mester paga boet di 3.1 miyon dollar pa violacion 


contra Ley di Aire Limpi 


Trinidad y Tobago: Casonan di dengue a aumenta na 450 

Anitta lo ta e acto musical na NFL su 
prome wega na Sao Paulo 


(AP) - Cantante Brasilero 
Anitta lo ta e acto musical 
na show di mita tempo di 
e prome wega di NFL den 
e pais Sur Americano dia 6 
di september. 


NFL a anuncia diamars cu e 
cantante di 31 aña lo ta e acto 
musical ora cu Green Bay 
Backers hunga contra Phila- 
delphia Eagles na Sao Paulo. 


Un faborito di fanatico na 
Brazil pa alrededor di un 
decada, Anitta a lansa su al- 
bum mas recien, “Funk Gen- 
eration,” den april. E ta e 
prome artista Brasilero cu a 
logra e meta di 35 miyon per- 
sona scuchando su musica na 
Spotify pa luna y tin e canti- 
dad mas halto di cantica cu a 
yega den Billboard Hot 100 
compara cu cualkier artista 
Brasilero femenino. 


“E ta algo sumamente impor- 
tante pa mi por presenta na 
Sao Paulo na NFL su prome 
wega na Brazil, unda mi por 
duna entretenimento y feli- 
cidad na fanaticonan rond di 


mundo y comparti e felicidad 
di nos gran cultura,” Anitta 
a bisa den su declaracion. 
“Forma parti di e momento 
aki ta un soño cu a bira un 
realidad.” 


Rapper NBA YoungBoy lo 
declara su mes culpabel 
na acusacion di arma di 
candela 


(AP) 
- 
Rapper 
NBA 
YoungBoy a acepta de- 
clara su mes culpabel na 
acusacion federal di arma 
di candela asina cu a caso 
keda transferi for di Loui- 
siana na Utah, unda e ta 
enfrenta acusacionnan no 
relaciona di a lidera un 
grupo di fraude di receta 
di medicamento. 


Den documentonan di corte 
entrega siman pasa, e rap- 
per, ken su nomber real ta 
Kentrell Gaulden, a rechasa 
su derecho na un huicio na 
Baton Rouge, outletnan di 
noticia a reporta. Hues di 
districto Shelly Dick a cera e 
caso na Louisiana y a move e 
hurisdiccion na corte federal 
den Salt Lake City. Gaulden 
tambe a firma un notifica- 
cion di su intencion di drenta 
su declaracion culpabel na 
momento cu e caso keda 
transferi. 


Fiscalnan ta acusa cu Gaul- 
den, un persona anterior- 
mente condena, tabatin un 
arma di candela mientras e 
tabata grabando un video 
musical na Baton Rouge den 
aña 2020. E tabata entre e 15 
persona deteni despues cu 
mas di un decena di arma di 
candela a keda confisca for di 
e sitio di grabacion. Gaulden, 
di 24 aña di edad y naci na 
Baton Rouge, ta enfrenta te 
hasta 10 aña den prizon den 
e caso di arma di candela, se- 
gun fiscalnan federal. 


E movida aki ta duna e go- 
bierno federal hurisdiccion 


pa procesa Gaulden na Utah 
unda el a ser acusa anterior- 
mente e aña aki cu mas di 60 
crimen relaciona na un “or- 
ganisacion di fraude di escala 
grandi.” 


Gaulden tin tempo caba 
bibando na Utah bao deten- 
cion na cas mientras e tabata 
warda pa su huicio na Loui- 
siana. Desde dia 10 di mei, 
el a ser deteni sin posibilidad 
di libertad na Weber County 
Jail wardando su huicio den e 
caso di droga. 


NBA YoungBoy, ken ta con- 
oci como YoungBoy Never 
Broke Again, a logra 4 al- 
bum den posicion number 1 
riba Billboard 200 y un den 
e Top-10 hit riba Billboard 
Hot 100. Su musica ta inclui 
“38 Baby,” “Outside Today” 
y Tyler, The Creator su canti- 
ca, “Wusyaname,” den cual e 
ta participa cu ty Dolla $ign. 

Evento di Proyecto Poder di Hubentud 2024 tabata un gran inspiracion 


Diabierna 
ultimo 
na 
The Venue tuma luga 
e “Awards Night” pa e 
miho proyecto di Poder 
di Hubentud 2024 cu ta 
celebrando nan di 10 ani- 
versario. Pa cu e proyecto 
aki, tabata tin un total di 
57 hoben nomina di cual 
varios di nan a cumpli cu 
6 siman di seminario pa 
por yega na nan propio 
proyecto. E proyecto cu e 


hobennan aki mester a bin 
cune, mester ta algo inno- 
vativo pa comunidad, y e 
proyecto ganado lo wordo 
subsidia pa ATHA pa asi- 
na e por wordo realisa. 


Prome Minister Evelyn Wev- 
er-Croes tabata presente na e 
evento aki, na unda el a dirigi 
un discurso inspirativo na e 
tur e hobennan presente. 


El a expresa cu semper ta 
wordo bisa, cu nos hobennan 
ta e futuro di pais Aruba, y 
p’esey como adulto, nos mes- 
ter traha cu e pensamento pa 
logra tur locual ta den nan 
miho beneficio. 


Prome Minister a indica cu 
e proyecto aki ta demostra e 
poder, deseo y inspiracion di 
cada un di e hobennan pre- 
sente, y ta importante pa tene 


cada un na cuenta. Tambe, 
e mandatario a expresa cu 
usualmente e ta wordo pidi 
pa duna un discurso y pal- 
abranan di inspiracion, pero 
na e evento aki, ta su persona 
a wordo inspira pa tur e ho- 
bennan cu a traha asina duro 
haciendo trabounan comuni- 
tario, yudando e comunidad 
y esnan mas vulnerabel, pa 
logra finalisa nan proyecto. 


E ganado di e proyecto di 
Poder di Hubentud 2024 ta- 
bata den persona di e hoben 
Renderly Trimon, cu a bin cu 
e proyecto “Separa y Recicla”. 


E hoben aki, hunto cu 15 ho- 
ben mas mester a presenta su 
proyecto dilanti e huradonan 
presente, pa asina logra yega 
na e titulo maximo. 


deporte 
A14 


Diaranson 21 augustus 2024 
Prome Minister a ricibi Delegacion Paralimpico Aruba 
A entrega bandera di Aruba na atleta Elliott Loonstra 
Nos atleta paralimpico cu lo representa Aruba na Weganan Paralimpico na Paris 


Dialuna ultimo, Prome 
Minister Evelyn Wever- 
Croes a ricibi e Delega- 
cion Paralimpico Aruba y 
e atleta reconoci y stima 
pa henter e pueblo di Aru- 
ba, Elliot Loonstra, cu ta 
bay representa Aruba pa 
di dos biaha na e Weganan 
Paralimpico. E aña aki e 
Weganan Paralimpico ta 
na Paris y lo inicia na final 
di augustus. 


Den nomber di Gobierno 
di Aruba, Prome Minister 
a entrega Elliott e bandera 
di Aruba cu el lo bay desfila 
cune na Paris, y ta desea El- 
liott tur clase di exito pa cu e 
competencianan. 


Prome Minister a ricibi di 
e Delegacion Paralimpico e 
uniform oficial cu Elliott y e 
delegacion lo usa na Paris du- 


rante e Weganan Paralimpico. 
Tambe Prome a ricibi e uni- 
form pa Minister di Deporte 
Endy Croes. 
Prome Minister a expresa di 
a mira Elliott desaroya den e 
ultimo añanan den un atleta 
cu hopi dedicacion y pasion 
pa loke e ta haci. Elliott ya 


caba tin un total di 15 medaya 
den e areanan di deporte cu 
e ta practica, den diferente 
competencia regional y inter- 
nacional cu el a participa. 


“Nos ta sumamente orguyo- 
so di Elliott, pa tur su dedi- 
cacion y entusiasmo pa repre- 
senta Aruba orguyosamente. 


El a expresa cu e ta bon pre- 
para y cu e tin un bon plan, y 
nos tin tur confiansa cu e ta 
bay ta exitoso.” 
“Tambe mi kier a gradici e 
comision cu ta busca varios 
atleta y prepara nan di e miho 
manera pa representa nos pais 
dignamente. Nos ta spera cu 
e entusiasmo y logronan di 


Elliott por inspira hopi mas 
atleta pa asina Aruba por con- 
ta cu un delegacion mas gran- 
di den futuro. Elliott hopi 
exito y danki pa tur locual bo 
ta haci pa e dushi baranca aki. 
Nos ta sumamente orguyoso 
di bo”, Prome Minister a ex- 
presa. 


Ta sigui eleva e nivel di e hoben profesionalnan cu ta traha cu Comite Olimpico Arubano 
Jonathan Wever lo haci e Masters Degree di MEMOS den 2024-2025 


Dialuna atardi den sala 
di reunion na oficina di 
COA, hunto cu Presidente 
Wanda Broeksema y Sec- 
retaria 
General 
Nicole 
Hoevertsz, a firma e acu- 
erdo final pa asina hoben 
tecnico di COA, esta Jona- 
than Wever, por cuminsa e 
proceso pa participa na e 
Masters Degree MEMOS, 
cu ta e “Executive Mas- 
ters in Sport Organisation 
Management”, cu ta pa- 
trocina pa “Olympic Soli- 
darity”. 


Cu e oportunidad aki, ta 


brinda e tecnico deportivo 
cu tin 2 aña ta traha di cerca 
cu e federacionnan deportivo 
cu ta forma parti di COA un 


oportunidad pa amplia su 
conocemento pa asina por 
asisti COA y e federacion 
riba un nivel administrativo y 


di maneho. 
Tur esaki cu e meta pa me- 
hora e calidad di servicio 
cu lo brinda nos deporte na 
Aruba. Den aña 2022 Jona- 
than a logra termina e curso 
di “Ciencias Aplicadas al De- 
porte” na e Centro de Alto 
Rendimiento (CAR) na Sant- 
Cugat, Barcelona. Ademas 
Jonathan a participa na e sim- 
posio pa Comitenan Olim- 
pico na Olympia, Grecia, 
asina cuminsando e trayecto 
pa amplia e conocemento 
den e mundo Olimpico den 
varios aspecto. Awor e trayec- 
toria aki ta wordo amplia cu 


e tesis cu Jonathan lo traha y 
presenta, cu tin como topico; 
“Identificar debilidades es- 
tructurales dentro de las fed- 
eraciones deportivas locales y 
crear planes efectivos de me- 
jora”. 
Jonathan a scoge pa haci esaki 
den e idioma Spaño, como 
den nos region esaki ta e idi- 
oma predominante. Por me- 
dio di e topico aki, Jonathan 
ta spera di dialoga cu nos fed- 
eracionnan local y asina tam- 
be ofrece un ayudo adicional 
na e topico, y asina haci bon 
uso di loke lo studia pa yuda 
nos deportenan. 


Pronto por presencia e caredanan di Drag Race riba un pista acredita na 
standard internacional 
Internacional Raceway Park Palomarga pronto lo keda inaugura 


Recientemente, Minister 
Endy Croes a reuni cu e 
miembronan di directiva 
di Arubaanse Bond van 
Motorsports (ABM), ken- 
denan ta atende cu Palo- 
marga. 


Durante e encuentro, a trata 
diferente punto cu ta pen- 
diente pa asina finalisa cu e 
proyecto di renobacion di 
e pista di Palomarga den su 
totalidad. Tambe directiva 
di ABM a presenta diferente 
fecha cu wordo aproba pa 
careda di drag race por tuma 
luga. Minister Endy Croes a 
indica cu e ekiponan cu falta 


pa finalisa cu e trabou, esta 
“compound” e pista ta na ca- 
minda pa Aruba. Ta premira 


cu e ekiponan lo ta Aruba fin 
di luna di augustus y asina 
por cuminsa programa careda 


na Palomarga. “Nos ta con- 
tento di por a reuni cu e tres 
miembronan di ABM, kende 
a duna informacion di e ul- 
timo desaroyo na Palomarga. 
Nos a duna nos aporte, sos- 
ten y guia pa e proyecto aki 
por wordo finalisa den su to- 
talidad. 


Pueblo di Aruba por disfruta 
di careda di drag race riba 
un pista acredita na standard 
internacional, alabes e miho 
pista di Caribe”, Minister 
Endy Croes a conclui. 

Phil Foden y Khadija Shaw di Man City vota como hungado di aña di 
futbol Ingles na PFA 


(AP)—Duo di Manchester 
City, Phil Foden y Khadija 
Shaw, a ser vota como e 
hungadonan 
masculino 
y femenino di aña den 
futbol Ingles pa e ultimo 
temporada na e ceremo- 
nia di Professional Foot- 
ballers’ Association ayera. 


Foden di 24 aña a yuda Man 
City gana un di cuatro titulo 
di Premier League, hincando 
19 biaha y asistiendo ocho bi- 
aha. Shaw tabata e top hinca- 
dor di gol den e Super League 
di hende muhe mientras e 


delantero Jamaiquino a hinca 
20 gol, aunke City a perde e 
titulo riba diferencia di un 
gol contra Chelsea. 


Foden y Shaw tambe a gana 
e premio ekivalente for di e 
Football Writers’ Association, 
cual ta ser vota pa reportero- 
nan. Ganadornan di e PFA ta 
ser eligi pa hungadornan pro- 
fesional. 


Mediocampista di Chelsea 
Cole Palmer a ser vota como 
e hungado masculino di aña 
mas jong na e PFA, cu me- 


diocampista di Manchester 
City Grace Hilton ganando 
e premio di hende muhe 
despues di su prestacion riba 
prestamo na Tottenham ul- 
timo temporada. 


Palmer tabata na segunda 
luga despues di Erling Haa- 
land di City den e ranking 
di hincamento di gol den e 
Premier League cu 22 gol y 
tambe mas asistencia compa- 
ra cu cualkier otro hungado 
di Chelsea, cu 11. Haaland a 
gana e hungado masculino di 
aña na 2023. 


Strea di tennis Jannik Sinner a test positivo pa steroide dos biaha pero 
no lo ser suspendi 


(AP)—E 
hungador 
re- 
nombra Jannik Sinner a 
test positivo dos biaha pa 
un steroide anabolico na 
maart pero no lo ser sus- 
pendi pasobra e Agencia 
Internacional di Integri- 
dad di Tennis (ITIA) a de- 
termina cu e droga prohi- 
bi a drenta su sistema ac- 
cidentalmente via un ma- 
sashi di su fisioterapista. 


ITIA a anuncia e resolucion 
den e caso ayera y a bisa cu 
Sinner lo perde e premio di 
placa di 325,000 dollar y 400 
punto di ranking cu el a gana 
na e torneo na Indian Wells, 
California, unda su prome 
test di droga positivo a tuma 
luga. 


“Awo mi lo laga e periodo 
hopi desafortunante atras,” 
Sinner a bisa den un declara- 
cion publica riba red social. 
“Mi lo sigui haci tur cos po- 
sible pa garantisa cu mi ta 
sigui cumpli cu e programa 
di anti-doping di ITIA y mi 
tin un ekipo rond di mi cu ta 
meticuloso den nan mesun 
compromiso.” 


Sinner a gana e Cincinnati 


Open dialuna y lo ta entre e 
faboritonan na e U.S. Open, 
cual ta cuminsa na New York 
otro siman. Sinner a haci su 
debut na number 1 den e 
ranking di ATP na juni y ta 
considera entre e top strean- 
an di e generacion nobo den 
tennis masculino, hunto cu 
Carlos Alcaraz. 


Sinner, un Italiano cu a 
cumpli 23 aña diabierna pasa, 
a gana e Australia Open na 
januari pa su prome titulo 
Grand Slam. El a yega e semi- 
finalnan na e French Open 
na juni y e cuarto finalnan na 
Wimbledon na juli, prome cu 


el a retira for di e Olimpiada 
na Paris, bisando cu e tabatin 
amigdalitis. 


Durante e evento di Indian 
Wells na maart, Sinner a test 
positivo pa nivelnan abao di 
un metabolito di Clostebol, 
un steroide anabolico prohibi 
cu por ser usa pa uso oftal- 
mologico y dermatologico. 
E ta e mesun droga pa cual 
e strea di San Diego Padres, 
Fernando Tatis Jr. a ser sus- 
pendi pa MLB na 2022. 


Sinner a test positivo atrobe 
ocho dia despues di un mues- 
tra pafo-di-competencia. El 


a ser suspendi provisional- 
mente pa via di e resulta- 
donan di test ey, pero el a 
apela exitosamente y por a 
keda competi riba tour. 


Sinner a bisa cu e resulta- 
donan di test a sosode paso- 
bra su trainer a cumpra un flit 
na Italia cu a contene Closte- 
bol y a duna e fisioterapista 
di Sinner pa trata un corta 
riba e dede di e fisioterapista. 
Despues e fisioterapista a 
trata Sinner sin bisti hand- 
schoen. 


ITIA a bisa cu el a acepta e 
splicacion di Sinner y a deter- 
mina cu e violacion no tabata 
intencional. Un panel inde- 
pendiente a tene un audien- 
cia dia 15 di augustus y “a de- 
termina un descubrimento di 
No Culpable of Negligencia 
a aplica den e caso, resultado 
den ningun periodo di ineli- 
gibilidad,” segun ITIA. 


CEO di ITIA Karen Moor- 
house a bisa cu “Sinner y su 
representantenan ta coopera 
completa” cu e “investigacion 
amplio” di su grupo. E Agen- 
cia Mundial pa Anti-Doping 
y e cuerpo di anti-doping di 


Italia ambos ta permiti pa 
apela e decision. 


Pa via di e resultadonan di e 
test, Sinner mester perde e 
puntonan di ranking y pre- 
mio di placa cu el a gana por 
medio di yega e semifinalnan 
na Indian Wells. 


“Nos ta contento cu no a haya 
culpabilidad of negligencia di 
Jannik su parti. Tambe nos 
kier reconoce e robustez di 
e proceso di investigacion y 
evaluacion independiente di e 
hechonan bao di e Programa 
di Anti-Doping pa Tennis 
(TADP), cual a permiti’e 
sigui competi,” e ATP Tour a 
bisa den un declaracion. 


ciencia & tecnologia 
a16 


Diaranson 21 augustus 2024 
Empleadonan di videogame kier proteccion pa nan trabao 


(AP) - Pa oranan largo, 
sensor di captura move- 
cion poni riba Noshir 
Dalal su curpa ta graba 
su movecionnan mien- 
tras e ta haci actuacion 
cu despues lo ser usa den 
un videogame. Eventu- 
almente, e ta haci uso di 
hermentnan y armanan y 
el a haci esaki asina hopi 
biaha cu el a herida su 
mes. Pa fin di e dia, e no 
por a nisikiera habri e por- 
ta di su auto. 


E peso fisico cu e tipo di tra- 
bao aki ta encera, y e oranan 
cu mester inverti den esaki, 
ta parti di e motibo dicon e 
ta kere cu tur empleado di 
videogame mester ricibi pro- 
teccion igual for di e uso di 
inteligencia artificial sin reg- 
ulacion. 


E empleadonan aki ta bisa cu 
tin un miedo cu AI por redu- 
ci of elimina oportunidadnan 
di trabao pa motibo cu e tec- 
nologia por ser usa pa replica 
nan trabao y un cantidad di 
nan movecion sin nan con- 
sentimento Esaki ta un preo- 
cupacion cu a causa e Screen 
Actors Guild-American Fed- 


eration of Television and Ra- 
dio Artists su welga den juli. 


“Si e actornan aki, actornan 
di videogame en general, 
solamente genera e cantidad 
di placa cu nan ta gana e dia 
ey, e ta algo complica,” Dalal 
a bisa, ken ta interpreta Bode 
Akuna den “Star Wars Jedi: 
Survivor.” “Na luga di bisa 
‘ey, nos ta bay trecebo back,’ 
nan no ta purba di trece’mi 
pero tampoco ta bisa’mi cu 
nan ta bay haci tur esaki. 
Esey ta dicon e transparencia 
y compensacion ta asina im- 
portante pa nos den protec- 
cion di AI. 


Hollywood su actornan di 
videogame a anuncia cu nan 
lo pone trabao plat, nan di 
dos den un decada, despues 
cu mas di 18 luna di nego- 
ciacion tocante un acuerdo 
nobo di media interactivo cu 
e gigantenan a kibra a causa di 
proteccionnan di inteligencia 
artificial. Miembronan di e 
sindicato a bisa cu nan no ta 
contra di inteligencia artifi- 
cial. Sinembargo nan ta preo- 
cupa cu e tecnologia por pro- 
vee e studionan cu e manera 
pa reemplasa nan. 


Si e personanan cu hunga e 
weganan aki conta e escenan- 


an y compara nan cu e oranan 
cu nan a pasa controlando e 
personahe y interactuando cu 
otro personahenan, nan por 
mira cu nan ta ineractua cu 
e demas actornan hopi mas 
cu loke nan ta interactua cu 
e imagennan cu ta djis un es- 
cena crea. 


Algun actor ta argumenta cu 
AI por kita for di e actornan 
menos experiencia e chens 
di haya rolnan mas chikito, 
manera personahenan den 
un wega cu bo no por hunga, 
unda nan ta tipicamente gen- 
era nan experiencia prome 
cu nan por haci trabao mas 


grandi. E uso no regula di AI, 
segun nan, tambe por causa 
problemanan etico si nan 
persona of bos ser usa pa crea 
contenido cu moralmente 
nan no ta di acuerdo cune. 


E tipo di dilema etico aki re- 
cientemente a surgi cu modi- 
ficacionnan di wega, den 
cual e fanaticonan ta cambia 
e contenido di e wega. Aña 
pasa, actornan a papia contra 
di e tipo di modificacionnan 
aki den e wega Skyrim, cual 
a usa AI pa genera e actornan 
su trabao y nan bos pa genera 
contenido pornografico pa e 
wega. 


Pakistan ta sufri di lentitud den internet a causa di gobierno su 
negacion pa crea un firewall nacional 


(AP) - Personanan na 
Pakistan a reporta cu e ve- 
locidad di internet a cay 
drasticamente durante e 
ultimo dianan cu algun 
experto bisando dialuna 
cu a calcula cu e velocid- 
ad a cay na menos di mita 
di su capacidad usual na 
cierto momento. 


E problema aki a afecta mi- 
yones di usuario, strobando e 
negoshinan y causando keho 
mundial, mientras autoridad- 
nan a nenga acusacionnan cu 
e negacion di e instalacion di 
un firewall nacional ta tras di 
esaki. 


Desde februari, usuarionan 
no por a usa rednan social of 
tabatin acceso limita despues 
di 
accion 
gubernamental 
prome cu e eleccion parla- 
mentario di dia 8 di februari. 
Sinembargo, velocidad di in- 
ternet awo a notablemente 
bira mas poco poco. 


Usuarionan no por rapidam- 
ente manda email of usa e ser- 
vicionan di mensahe manera 
WhatsApp, cu negociantenan 
y dokternan bisando cu esaki 
a negativamente impacta nan 
trabao diario, particularmente 


den recibimento di statement 
of rapportnan medico. 


Pakistan Software House As- 
sociation, cual ta representa 
companianan cu ta specialisa 
den tecnologia di informa- 
cion, a bisa den un declara- 
cion e siman aki cu e stro- 
bamentonan por causa un 
perdida di 300 miyon dollar 
den e pais su economia cu ya 
caba ta fragil. 


E asociacion tambe a acusa 
e gobierno di “rapidamente 
implementa un firewall na- 
cional,” cual a causa e dis- 
minucion den velocidad di e 
conexion. 


Shahzad Arshad, un prov- 
eedor di servicio di internet 
den e ciudad di Lahore, a bisa 
cu e negoshinan ta sufrien- 
do pa motibo cu nan no por 
contacta e clientenan interna- 
cional of ta experiencia prob- 
lema den manda of ricibi file. 


Chaudhry Arif, ken tin un 
compania di software den e 
capidal, Islamabad, a bisa cu 
e velocidad di internet ta en- 
tre 40 pa 80% mas poco poco 
compara cu e siman anterior 
sin señal di mehoracion. 


Riba diadomingo, Pakistan 
su Minister di Informacion 


y Tecnologia Shiza Fatima a 
bisa cu e gobierno no tabata 
tras di e internet mas slow y 
cu no a pone ningun restric- 
cion nobo. El a bisa cu tele- 
fonnan ta poco poco den co- 
necta na espacio cibernetico 
den algun caso a causa di uso 
di VPN. 


Varios persona a rechasa Fati- 
ma su splicacion. 


Umayr Hassan, un ingeniero 
di software a bisa cu auto- 
ridadnan mester claramente 
informa si e conexionnan lo 
keda instabil a causa di medi- 
danan di seguridad. “Mester 
tin claridad di gobierno, un 


splicacion logico, no nombra 
e uso di VPN.” 


E Minister a bisa cu e autori- 
dadnan ta “incansablemente 
purbando” di yega na e rais di 
e problema mientras nan ta 
admiti tambe cu e gobierno 
tabata actualisando su sistema 
pa mehora seguridad ciber- 
netico. 


Fareeha Aziz, un activista pa 
derechonan digital, kier pa e 
gobierno splica kico a causa 
e disminucion den velocidad 
di e coneccion. “Gobierno ta 
bisa cu e no ta tras di esaki. 
Eora ken si?” el a puntra. 

Chauffeur na telefon a dal tras di auto su dilanti 


Dialuna atardi a drenta 
informe di un accidente 
banda di Citgo blvd, me- 
sora a dirigi un patruya na 
e sitio. 


Na yegada di e patruya a bin 
compronde cu e dama chauf- 
feur hulandes europeo den e 
auto Hyundai cora tabata na 
telefon y no a ripara cu e auto 
su dilanti a para y a bay dal 
tras di e auto KIa Soul su di- 
lanti. Afortunadamente nin- 
gun hende a resulta herida. 


Polis a detene chauffeur burachi cu a dal 2 auto den Zr. Lidwinasstraat y 
a sigui core bay 


Dialuna madruga polis 
a topa e chauffeur di un 
pick-up cu lo a pasa dal 
2 auto den Zr. Lidwin- 
astraat y a sigi core bay, 
polis a topa cun’e dilanti 
di Island Finance na J.G. 
Emanstraat y a par’e. 


Polis a nota cu e tabata bao 
influencia di alcohol y a de- 
tene. 


Polis, bombero y ambulans a bay pa un cas na candela na Tanki Leendert 


Diadomingo anochi laat 
a drenta informe di un 
cas na candela na Tanki 
Leendert, mesora a dirigi 
tanto polis como bombero 


na e sitio. 


Na yegada di e patruya a bin 
compronde cu e cas aki ta un 
persona cu problema di salud 


mental ta biba. Na yegada di 
bombero mesora a cuminsa 
cu un combate y manera e di 
2 truck di bombero a a bay 
full un combate. Polis a pidi 


presencia di ambulans tambe 
pasobra e habitante kende 
apart di tin problema di salud 
mental lo a opera siman pasa 
y awe a inhala hopi huma. 


Na yegada di e ambulans 
nan a atende e victima y 
bomberonan 
a 
domina 
e candela y a paga esaki 
completamente. 


Yiu burachi kier a bringa cu su mayornan pa sali cu brommer 


Dialuna madruga a dren- 
ta informe di cu na Pri- 
mavera un motociclista lo 
a yega cas burachi y kier a 
bringa cu su tata y mama 
pa lag’e sali cu brommer, 
mesora a dirigi patruyan- 
an na e sitio. 


Na caminda pa e sitio a hay’e 
den cercania y a para papia 
cun’e di e peliger cu ta existi 
coriendo brommer bao in- 
fluencia y a hala su atencion 
pa cu e intento di bringa cu 
su mayornan. 

Accidente di cadena cu hende herida entre 3 auto na Palm Beach 


Dialuna atardi a drenta 
informe di un accidente 
dilanti Pika’s Corner na 
Palm Beach, mesora a di- 
rigi tanto polis como am- 


bulans na e sitio. 


Na yegada di e patruya a bin 
compronde cu aki ta trata di 
un accidente cu 3 auto envol- 


vi unda e chauffeur di e Ford 
Van no a regula su velocidad 
ni a mantene distancia ora cu 
e dama chauffeur den e Toy- 
ota Yaris mas dilanti a “brake” 


diripiente y e Ford a bay dal 
tras di un pick-up y consecu- 
tivamente e pick-up a bay dal 
tras di e Yaris. 


Debi na e fuerte impacto 2 
persona a resulta herida. Na 
yegada di e 2 ambulansnan 
nan a atende ambos victima. 


Accidente pa falta di preferencia na e crusada Hendrikstraat J.G. 
Emanstraat 


Dialuna atardi a drenta in- 
forme di un accidente na 
e crusada Hendrikstraat/ 
J.G. Emanstraat, mesora 
a dirigi un patruya na e 
sitio. 


Na yegada di e patruya a bin 
compronde cu aki ta trata 
di un accidente unda cu e 
chauffeur di e auto cu tabata 
bayendo nort den Hendrik- 
straat no a duna preferencia 
na e van bayendo pariba den 
J.G. Emanstraat y a bay dal 
den banda drechi di e van. 
Afortunadamente 
ningun 
hende a resulta herida. 


Chauffeur a blackout y perde control; el a dal tras di un Ford Escape y 
cay den greppel 


Dialuna atardi a drenta 
informe di un accidente 
basta fuerte pabao di e ro- 
tonde Tanki Flip, mesora 


a dirigi un patruya na e 
sitio. 


Na yegada di e patruya a bin 


compronde cu aki ta trata di 
un accidente unda e chauf- 
feur di un sportscar bayendo 
direccion pariba a haya un 


blackout perde control bay 
dal tras di un Ford Escape 
bayendo poco poco den e 
fila y a bay cay den e greppel. 


Afortunadamente 
ningun 
hende a resulta herida. 


Na Tanki Flip chauffeur cu no a regula su velocidad ni mantene distancia 
a bay dal tras di auto 


Dialuna atardi a drenta 
informe di un accidente 
na Tanki Flip, mesora a 
dirigi un patruya na e si- 
tio. 


Na yegada di e patruya a bin 
compronde cu aki ta trata di 
un accidente unda e chauf- 


feur di un Mitsubishi Pajero 
Mini no a regula su velocidad 
ni a mantene distancia a bay 
dal tras di un Kia Rio cu ta- 
bata bayendo poco poco den 
un fila. 


Afortunadamente 
ningun 
hende a resulta herida. 


servicio/sorteo A19 

Resultado Sorteo 
Augustus 20 


Cadena Alexander Lottery ta presenta resultado di weganan di suerte 


merdia 



Letter 


0 
0 
0 


0 


0 
0 


0 


0 
0 
0 
0 
0 






9690 


X2 


Proximo Jackpot 


90.000,- 


Sorteo # 


x Match 4 


Sorteo # 


x afl 8,00 


Mega Ball 


Proximo Jackpot 


675.000,- 


x match 4 


Sorteo # 


8657 


Sorteo # 4363 


Sorteo # 1237 


x afl. 500,00 


x afl.15,00 
x afl 50.00 


Tauro 


X2 


043 


x Jackpot 


Sorteo # 4363 
Sorteo # 


Sorteo # 2419 


4539 


4336 


Sorteo # 4363 


x Jackpot 


x Match 4 
x afl. 12,00 


X2 


www.lottoaruba.com 


resultado : sorteo 20 aug 2024 Merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


3122 
215.000,- 


x Jackpot 
x Match 4+ 


Proximo Jackpot 


5317 


Afl. 1.000.000,- 




Letter 


0 
0 
0 


0 


0 
9 


218 


07 


0 
3 
7 


168 
243 





02-16-22-27-28 


6680 


www.lottoaruba.com 


resultado : sorteo 20 aug 2024 anochi 


Paardenbaaistraat 10, Oranjestad, Aruba Tel.: (297) 525 - 7555 


Joker 


9663 
215.000,- 


x Jackpot 
x Match 4+ 


Proximo Jackpot 


FP 


496 


x Jackpot 


Sorteo # 8325 
Sorteo # 


Sorteo # 2074 


2525 


0560 


Sorteo # 7369 


x Jackpot 


x Match 4 
x afl. 12,00 


X2 


5575 


Sorteo # 6128 


Sorteo # 1058 


x afl. 500,00 


x afl.15,00 
x afl 50.00 


Virgo 


Mega Ball 


10-13-20-24 


Proximo Jackpot 


750.000,- 


x match 4 


Sorteo # 1690 


Sorteo # 


x afl 8,00 
x Match 4 
5229 


X2 


Proximo Jackpot 


96.000,- 


Sorteo # 6569 


Afl. 1.100.000,- 


anochi 


diario 
Korsou 
super4 
flamingo 


2926 
8761 
5717 
3683 
9144 
7939 
super5 
5027 
8296 
3204 
64287 
4027 


Misa Inmaculata Concepcion na Santa Cruz 


Ban uni pa venera y celebra nos Dushi 
Niño Hesus 


Nos, Aruba y henter mundo mester di hopi oracion, pa paz. Alabes nos lo combina 
nos nobena cu apertura di aña escolar nobo. Ta p’esey nos kier a invita henter nos 
comunidad, grandi y chikito, tur fielnan pa ban uni pa resa pa un y tur en especial 
nos muchanan y nos hobennan. 


Nobena, sigui pa Santo Sacrificio di Misa, lo tuma lugar tur dia den Misa Inmaculata Concep- 
cion na Santa Cruz. 


•	 
Diabierna,	16	di	augustus	2024	pa	6.15	di	atardi 
•	 
Diasabra,	17	di	augustus	2024	pa	6.15	di	atardi 
•	 
Diadomingo	18	di	augustus	2024	pa	7.15	di	mainta 
•	 
Dialuna,	19	di	augustus	2024	pa	6.15	di	atardi 
•	 
Diamars,	20	di	augustus	2024	pa	6.15	di	atardi 
•	 
Diaranson,	21	di	augustus	2024	pa	6.15	di	mainta 
•	 
Diahuebs,	22	di	augustus	2024	pa	6.15	di	atardi 
•	 
Diabierna,	23	di	augustus	2024	pa	6.15	di	atardi 
•	 
Diasabra,	24	di	augustus	2024	pa	6.15	di	atardi 


Diadomingo,	25	di	augustus	2024	nos	lo	celebra	Fiesta	di	Niño	Hesus	di	Praga	y	nos	lo	haci	 
esaki	cu	oracion	den	Misa	cu	lo	cuminsa	pa	7.15	a.m.	sigui	pa	un	Santo	Sacrificio	di	Misa	pa	 
8.00	di	mainta. 


BCA ta lansa encuesta 
tocante siguridad di 
alimento 


Siguridad di alimento ta 
referi na un situacion den 
cual tur persona, na tur mo- 
mento, tin acceso fisico, so- 
cial	y	economico	na	suficien- 
te	 cuminda	 sano	 y	 nutritivo	 
cu ta satisface nan necesi- 
dadnan	di	dieta	y	nan	prefer- 
encia di cuminda pa por 
biba	 un	 bida	 activo	 y	 sano. 
Siguridad di alimento ta 
importante. E por conduci 
na	 miho	 salud,	 empodera	 
hende	 muhe,	 promove	 sta- 
bilidad	 economico	 y	 reduci	 
problemanan climatologico. 
Pa	 por	 compronde	 e	 estado	 
di siguridad di alimento na 
Aruba	 miho,	 Banco	 Central	 
di	 Aruba	 (BCA)	 lo	 tene	 un	 
encuesta digital tocante sigu- 
ridad di alimento durante e 
periodo	di	16	di	augustus	2024	 
te	cu	16	di	september	2024. 
E meta di e encuesta aki 


ta pa midi con ta experen- 
cia siguridad di alimento 
na Aruba. E data obteni lo 
duna	 BCA	 informacion	 to- 
cante e estado di siguridad 
di	alimento	na	Aruba	y	haci	 
posibel	 cu	 BCA	 por	 reco- 
menda	maneho	riba	e	topico. 
BCA	 ta	 enfatisa	 cu	 e	 en- 
cuesta ta totalmente anoni- 
mo	y	ta	garantisa	cu	lo	trata	 
tur 
informacion 
obteni 
confidencialmente	 
y	 
uza	 


nan solamente pa metanan 
estadistico	 y	 pa	 maneho. 
BCA	ta	invita	comunidad	pa	 
participa na e encuesta aki. Si 
tin cualkier pregunta ariba e 
topico aki, por tuma contacto 
cu Sra. Lorraine Tromp, Se- 
nior	Economist	na	Research	 
Department	di	BCA,	na	(297)	 
525-2121	 of	 via	 e-mail	 na	 
l.e.m.tromp@cbaruba.org. 

San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Oranjestad: 
Oduber 
Tel. 582 1780 


San Nicolas: 
Seroe Preto 
Tel. 584 4833 


CLAU CORPORATION NV 


ta Busca: 
JARDINERO 


orario di trabou 6am pa 3pm 
(1 ora di break) 


interesado yama/whatsapp: 
Cel 5923266 
________________________________218239 


Simannan despues di 
inundacion negoshinan 
na Vermont ta encontra 
problema pa clientenan 
regresa 


(AP) - Dos incidente di 
inundacion a causa di tor- 
mentanan den juli a causa 
problema den negoshinan 
y destinonan den un secci- 
on economicamente afec- 
ta na Vermont, cu algun di 
nan cera ainda mientras 
nan ta sigui repara daño 
y urgi clientenan, kend- 
enan no a bolbe a causa di 
tempo, pa bolbe. 


Kingdom Trails, un destino 
popular pa mountain biker, 
tabata genera miles di bishi- 
tante pa aña. 
\ 
Sinembargo e tormentanan 
cu a golpia e region dia 10 y 
30 dij uli a bay cu algun caya 
y brugnan, a causa daño na 
casnan y tambe e rutanan 
ademas di desencurasha e 
bishitantenan na e momento 
mas halto di e temporada. 


Negoshinan y destinonan ta 
recuperando poco poco, cu 
algun di nan te ainda cera na 
Lyndonville, mientras otro- 
nan kier promove cu nan ta 
completamente habri back. 


“Mi no por enfatisa sufici- 
entemente cu nos ta habri y 
cu nos comunidad ta ricibi- 
endo hende,” Abby Long a 
comenta, director ehecutivo 
di Kingdom Trails. 


“Nos ta encurasha hende 
pa no solamente bin bishita 
Kingdom Trails y pasa un 
bon momento sino tambe pa 
inscribi pa trabao boluntario 
pa yuda drecha casnan den 
dia y despues relaha den or- 
anan di atardi.” 


E 
tormentanan 
a 
causa 
300,000 dollar di daño den e 
careteranan y esaki no ta tene 
na cuenta e ganashi di perdi- 
da di miembronan el a bisa. E 
rutanan a keda cera pa mas o 
menos un dia y mey mientras 
cu e ekiponan a traha rapida- 
mente pa nan por habri back. 
E gasto di e reparacion ta den 
mas di e 150,000 dollar gasta 
den reparacion ultimo. 


“Esaki no ta sostenibel,” 
Long a bisa. 


Te cu awo, 341 negoshi na 
Vermont a reporta daño di 
inundacion na e estado e aña 
aki, segun Economic Devel- 
opment Commissioner Joan 
Goldstein. 


Pronostico di tempo 


Tempo: 
Awe tardi y awe nochi: 
parcialmente 
nubia 
y 
generalmente seco 
Den marduga y mañan: 
temporalmente hopi nubia 
cu un awasero breve 


Temperatura 
maximo 
35 
grado Celsius 
Temperatura 
minimo 
28 
grado Celsius 
Indice di calor (heat index) 
den y rond di oranan di 
merdia: 36 pa 42 grado 
Celsius 
Uv index: 12 


Bahada di solo: 6:58pm 
Subida di solo: 6:28am 


Biento: 
Modera te basta fuerte for di 
direccionnan oost-noordoost 
te oost-zuidoost; forsa 4 te 
5 (20 te 39km/ora, 11 te 21 
nudo). 
Durante di dia fuerte te 
posiblemente 
duro 
den 
rafaga; forsa 6 te 7 (40 te 
61km/ora, 22 te 33 nudo) 


Situacion general di tempo: 
Na e momentonan aki no 
tin disturbio di importancia 


pa weer local. Humedad 
disponibel den region por 
pone un awasero desaroya, 
principalmente den oranan 
di marduga i mainta trempan. 
Un proximo ola tropical lo 
drenta parti oost di Caribe 
awe nochi laat pa mañan 
diaranson y lo trece algo di 
humedad den region. 


Condicionnan 
maritimo/ 
estado di lama: 
Na partinan protege di costa: 
keto, rond di 1 pia. 
Na partinan zuid: trankil te 
modera, rond di 2 te 3 pia. 
Na 
partinan 
oost 
te 
noordwest 
di 
costa: 
generalmente 
modera 
cu 
olanan alrededor di 4 pa 5, 
localmente 6 pia 

“Spreek, Heere, want uw knecht hoort.” 
Samuel 3:9-10 


Nos ta anuncia fayecimento di: 


Anne Waslander 
*14-10-1947 †16-08-2024 


Na nomber di su: 
Mayornan: †Klaas y †Wietske-Waslander 


Esposa: Sira Waslander-Flanegien 


Yiu: Simon Waslander 


Rumannan: 
†Blijke Waslander en †Wijbren Jorritsma 
†Symon Theunis Waslander en †Yke Damstra 
†Klaske Waslander en Murk Haanstra 
†Aaltsje Waslander en Jappie Betzema 
Tseard Waslander en Aaltje Salverda 


Suegra(o): Felix y Teresa Flanegien-Ruiz 


Swa y cuñanan: 
†Emiliano y †Anita Flanegien y famia 
†Agnes y †Arie van Weenen-Flanegien y famia 
Lucila y †Valerio de Kort-Flanegien y famia 
Berta y Tony Giel-Flanegien y famia 
Victoria y †Edwin Croes-Flanegien 
Matheo Flanegien y famia 
†Felix Flanegien y famia 
Asinto y Inchi Flanegien-Oduber y famia 


Demas famia: Waslander, Flanegien, Ruiz, Figaroa, 
van Weenen, de Kort, Giel, Croes, Oduber, Tromp, 
Kelly, Semeleer, Romano. 


Acto di entiero lo tuma lugar Diabierna 23 augustus 
2024 di 9or pa 11or di mainta na Misa Santa Anna 
na Noord y despues lo Sali bai pa santana catolico 
na Noord. 


“Di berdad, di berdad, mi ta bisa boso, 
Esun cu tende mi palabra I kere esun 
Cu a manda mi, tin bida eterno, I no 
Ta bin na huisio, ma a pasa for di 
Morto pa bida” Juan 5:24 


Nos ta anuncia fayecimento di: 


Antonio Rolando Dirksen 
Mihor conoci como: “Roy” 
*17-01-1959 †16-08-2024 
Na nomber di su: 
Mayornan: †Jan Christoffer Dirksen y †Amelina 
Dirksen-Vrolijk 


Rumannan: 
Johannes Ricardo Dirksen 
†Karel Erwin Dirksen y yiunan 
†Maria Imelda Erasmus-Dirksen y Antonio Francisco 
Erasmus y yiunan 
†Shirley Rosalda Dirksen 


Tanta grandi Mamita: Martha Dirksen-Wernet 


Bon bisiñanan: 
Santander Arzuza Cervantes y Alicia Montes Espinosa 
(Padrino) Richard Croes y Rosa Hoevertsz 


Y demas famianan, tanta y omonan, sobrino y 
sobrinanan, primo y primanan, amigo nan cu tabata tey 
pe durante su enfermedad. 


Ta invita pa acto di despedida cual lo tuma lugar na 
Aurora Funeral Home Diahuebs 22 di augustus 2024 
di 9’or pa 11’or di mainta. Cremacion ta tuma lugar 
den seno familiar 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Boysy Jacobo 
Federico Croes 
Mihor conoci 
como “Boysy” 
*10-10-1931 - 
†06-06-2024 


Acto di entiero lo 
wordo anuncia 
despues. 


Señor ta mi wardador, mi’n tin falta di nada 
Den cunucu di yerba berde ta ponemi sosega, 
E ta hibami na awa trankil, Pa mi bolbe haña forsa 
Salmo: 23 
Cu inmenso tristesa, na nos curason pero conforme cu 
Dios su boluntad, nos ta anuncia cu a bai sosega den brasa 
di Señor nos ser stima: 


Sr. Ismael Gomes 
Mihor conoci como: “Uchi” 
*17 Juni 1950 - †14 Augustus 
2024 


Mayornan: †Sr. Bicento Gomes 
† Sra. Josefa Gomes-Koolman 


Na nomber di su: 
Esposa: Elisabeth Arce Cano Gomes 


Yiu Stima: 
Jeanine Gomes 


Nietanan: 
Jeandery Koolman y Riginald Gomez 
Jeandelyne Koolman 


Bisanieta(o): 
Jeandyenne Koolman 
Ri-Jean Gomez 


Rumannan: 
†Ludovico Gomes 
Georgina (Ina) y Amancio Flanegin 
Pedro Gomes 
Agnes (Nena) y Rufino Kelly 
Novita (Vita) Gomes 
†Cristofiro (Tokko) y Maria Elena 
Gomes 
Canisia Gomes 
Maria y Giovanni Chirino 


Yiunan di esposa: John Jairo Salazar y famia, 
Luz Edith Salazar y famia, 
Jonathan Salazar y famia 


Suegra: Rosalba Cano 


Tata di su nietanan y Bon Amigo: Keldrick “Kedy” Koolman 


Manera yiu: 
Jarsino, Lisa, Vera, Marieta, Yolanda, Segundo, Wicho 


Swa y cuñanan: William Arce y famia, Luz Nedy y famia 


Subrino y subrinanan: Francisco (Frenky), Ruthline (Chichi) 
y Famia, Albertico Flanegin, Jeffrey Kelly 


Primo y Primanan 


Amistadnan: C. Leito, Rik K., Joy D., Frank L. ”Lampé”, 
Ricky H , George V., Sra. Gloria y Edward L. y demas amigo 
y conocir nan 


Su ex compañeronan di Thiel Corporation 


Demas famianan: Gomes, Arce Cano, Salazar, Koolman, 
Flanegin, Kelly, Chirino, Robles de Medina, Paskel, Coello, 
Krishnasing, Van Den Berg Thiel, Werleman, Krozendijk, 
Wernet, Dirksz, Irausquin, Kock, Peña, Danje, Marin, Croes, 
Curiel, Albertsz, Angela y demas famianan y conocirnan 


Acto di despedida lo tuma lugar na Aurora Funeral Home 
diarason 21 di augustus 2024 di 9:00 pa 11:00 am y despues 
lo sali pa Santana centraal na Sabana Basora. 


Nos disculpa si den tristesa nos por a lubida algun famia of 
conocir nan 

‘No tene miedo, pasobra Mi ta cu bo, no wak asina spanta, 
pasobra 
Ami ta bo Dios. Mi ta duna bo forsa, yuda bo, sostene bo cu 
mi man victorioso.’ 
Isaias 41:10 


Nos ta anuncia fayecimento di: 


Sra Vda Johanna Baptista 
Geerman-Angela 
“Pepe, Tanta Hana, Dudu, 
Nana” 
*08-08-1935 - †14-08-2024 


Casa: 
†Anibal (Dede) Geerman 


Yiunan: 
†Juan y Lucrecia Geerman-Brito y famia 
Elizabeth (Betty) y Pablo Erasmus-Geerman y famia 
Orlando (Ando) y Sandy Geerman-Delany y famia 


Manera yiu: 
Nicolaas Dania 


Nieto(a)nan: 


Gwindy y Giovanni Boekhoudt y famia 
Juancho Geerman y famia 
Andre Geerman 
Darall y Suzette Erasmus y famia 
Darlaine y Ricky Guedez y famia 
Sando Geerman y Jennifer y famia 
Sandrick Geerman y famia 


Bisanieto(a)nan: Giëndrick y Michelle, Gizane, 
Shandeeh, Deion na Hulanda 
Jaythen 
Betsaida, Isaac 
T-Sion 
Jo-Drick, J-Rick 


Tatara nietanan: Aleighna y Alaïah 


Subrina Stima y Ayudantenan: Sheila Angela y 
Carmen Dania 


Tur su Subrina y subrinonan, ihanan, comer y 
compernan, swa y Cuñanan, bisiña, conocir y 
amistadnan, cual ta hopi pa menciona. 


Demas famia na Aruba, Corsow, St. Maarten y 
Hulanda 


Entiero lo tuma lugar na Aurora Funeral Home 
diaranson 21 augustus 2024 di 1or pa 4or di atardi 
despues lo sali pa Santana Catolico na Santa Cruz. 


Nos ta lamenta cu despues di entiero nos no ta ricibi 
bishita di condolencia na cas. 


Lagrima y flornan por seca, su recuerdonan y tur loke el 
a haci y significa pa nos, lo keda graba pa semper den nos 
mente y curason. “ Serca Dios mi alma ta na paz, ta di DJ’E 
mi salbacion ta bin” 
Salmo 62:1 


Cu honda pena pero conforme cu boluntad di Dios, 
nos ta anuncia fayecimento di nos ruman y tanta 
stima: 


Regina Krosendijk 
Cariñosamente yama: “Ina, 
Tanta Ina, Ima. 
* 25-04-1948 † 16-08-2024 


Na nomber di su 
Mayornan: 
† Sr. Thomas José Krosendijk 
† Sra. Marianita Krosendijk-Kock 


Rumannan: 
† Sr. Teofil Krosendijk y † Sra. Polonia Krozendijk 
† Sra. Maria Merselina Krosendijk y † Sr. Felix 
Krozendijk 
† Sra. Otilia Krosendijk y Sr. Francisco Koolman 
Sr. Nercisio “Bibichi” Krosendijk y † Sra. Ana Maria 
Koolman 
Sra. Theresita “Tele” Krosendijk y † Sr. Ignacio 
Koolman 
Sr. Jacobo “Coco” Krosendijk y Sra. Alicia Boekhoudt 


Iha nan: 
Ludmila “Milly” Koolman 
Jelitza “Jeli” Haseth-Koolman 


Sobrino y sobrinanan, Sobre sobrino(a)nan, primo y 
prima nan, comer y compernan, ihanan, bisiñanan, 
amigo y amiganan y demas famia; 
Krosendijk, Kock, Dubero, Tromp, Krozendijk, 
Koolman, Boekhoudt, Kwidama, Kelly, Hernandez, 
Croes, Jacobs, Vrolijk, Geerman, Filiciana, Angela, 
Holsman, Raven, Maduro, Haseth, Britten, Rivero, 
Lawrence, Bikker, Ras, Wernet, Middendorp, Grupo 
di oracion di San Hudas Tadeo y Guadalupe, Cas di 
Machi pa nan cuido y atencion. 


Ta invita tur famianan, amistadnan,bisiñanan y 
conocirnan pa asisti na e acto di despedida cual lo 
tuma lugar diasabra 24 augustus 2024 na Aurora 
Funeral Home for di 2pm pa 4pm y despues pa 
santana Catolico na Santa Cruz. 


Acto di condolencia lo ta diabierna 23 di augustus 
2024 di 7pm pa 9pm na Aurora Funeral Home. 


Nos kier a pidi disculpa pa si nos por a lubida un of 
otro famia den nos tristesa. 


Despues di entiero no ta ricibi bishita na cas. 


Biblioteca Nacional 
Aruba ta introduci nan 
logo nobo 


Dia 20 di augustus ta 
celebra ’75 aña tra- 
bou di biblioteca na 
Aruba’. 
Biblioteca 
Nacional Aruba ta 
un biblioteca multi- 
facetico den sentido 
cu e ta un biblioteca 
publico cu ta presta 
buki y duna informa- 
cion na publico, un 
biblioteca cu ta sos- 
tene scolnan, un bib- 
lioteca nacional cu ta 
conserva patrimonio 
cultural di Aruba y 
un lugar unda ta sos- 
tene y promove ex- 
presionnan cultural. 


Trabou di biblioteca na 
Aruba a desaroya duran- 
te añanan como tambe 
e forma pa warda/con- 
serva material. Biblio- 
teca a crece hunto cu 
e comunidad Arubano 
y ta posiciona su mes 
fuertemente den cuadro 
di educacion continuo 
pa tur. Pa expresa e 
crecemento, ambiente, 


conexion cu comunidad 
a rebiba e logo. Muy en 
particular e Font y e co- 
lornan. E forma a keda 
mes cos, como cu esey 
ta hopi conoci caba. E 
blokinan ta representa 
lomba di buki y un 
mundo di buki y infor- 
macion. E logo ta diseña 
na un manera, pa apela 
na tur grupo meta. 


E blokinan: ta expresa 
cu Biblioteca ta yuda 
construi y contribui na 
un comunidad bon in- 
forma. Pensa por ehem- 
pel na construccion di 
un Centro di Informa- 
cion completo, contri- 
bui na engrandece con- 
ocemento en general y 
contribui na informa 
tur miembro di comu- 
nidad. 
E letranan ta duna un 
efecto 
fluido, 
habri, 
flexibel y suave. 
E colornan ta moderno, 
yen di energia, bibo y ta 
hala atencion. 

Malawi ta ricibi un pago di seguro di 11.2 miyon dollar pa desaster di 
sekia conecta cu El Niño 


(AP)—E gobierno Mala- 
wiano a ricibi un pago di 
seguro di 11.2 miyon dol- 
lar pa e sekia conecta cu 
El Niño cu a causa e na- 
cion Sur Africano pa de- 
clara un estado di desaster 
na comienso di aña. 


E pago a ser entrega pa Ma- 
lawi e luna aki, segun e Afri- 
can Development Bank a bisa 
dialuna. Malawi tabatin un 
seguro di sekia via e banco y e 
African Risk Capacity Group, 
un agencia di e Union Afri- 
cano. 


E fondo lo sostene asistencia 
alimentario pa aproximada- 
mente 235,000 hogar den al- 
gun di e regionnan mas afecta 
den e pais y tambe yuda cu 
pagonan di alivio directo pa 
mas cu 100,000 hogar, segun 
ADB a bisa. Presidente Ma- 
lawiano Lazarus Chakwera a 


bisa cu e pago tabata “un liña 
di bida pa nos poblacion vul- 
nerable.” 
Malawi, cual caba ta un di e 
paisnan mas pober na mundo, 
a experencia destruccion den 
suministro di cuminda pa via 
di e sekia, cual a ser atribui 
na e fenomeno di tempo El 
Niño cu a dura un aña prome 


cu el a caba na juni. E pais a 
declara un estado di emer- 
gencia na maart y a bisa cu 
tabatin un crisis alimentario 
den 23 di su 28 districto. 


Cosechanan a fracasa den e 
region despues cu El Niño a 
trece un yobida pober entre 
november y april. Dies miles 


di hende ta depende riba agri- 
cultura di scala chikito pa ali- 
menta nan mes y gana placa 
den parti sur di Africa. 


E aliansa sur Africano a bisa 
durante un cumbre di lider- 
nan di estado na Zimbabwe e 
weekend cu a pasa cu aproxi- 
madamente 17 porciento di 


e poblacion di e region— 
aproximadamente 68 miyon 
hende—mester di ayudo pa 
via di e sekia. E U.S. Agency 
for International Develop- 
ment a bisa cu e prome tres 
luna di e aña aki a trece e sekia 
mas severo den sur Africano 
den mas cu 100 aña. 


Zambia y Zimbabwe tambe 
a declara estadonan di desas- 
ter y a puntra pa ayudo in- 
ternacional, y Mozambique, 
Zambia y Zimbabwe tabata 
anticipa pa ricibi pagonan di 
seguro pa sekia pa september, 
segun ADB. 


Pero esey probablemente no 
lo ta suficiente. Zimbabwe 
lo ricibi 31.8 miyon dollar, e 
banco a bisa. Na mei, su go- 
bierno a puntra pa 430 miyon 
dollar den asistencia humani- 
tario. 


Un dia despues di bishita di Putin, Azerbaijan ta aplica pa uni den 
aliansa BRICS cu Rusia y China 


(AP)—Azerbaijan a apli- 
ca formalmente ayera pa 
drenta e aliansa di BRICS 
di economianan den desa- 
royo, un dia despues di e 
bishita di presidente Ruso 
Vladimir Putin na e pais 
pa fortalece relacionnan 
regional y sigura e rutan- 
an di comercio di Moscu 
cu ta bao presion. 


E anuncio a bin for di e minis- 
terio di Relacion Exterior den 
e capital di Azerbaijan, Baku, 
despues cu e aliansa BRICS a 
mira un expansion grandi. Pa 
mas cu un decada, e aliansa 
ta inclui di solamente cinco 
nacion: Brazil, Rusia, India, 
China y Sur Africa. 


Iran, Egipto y e Emiratos Ar- 


abes Unidos a drenta na janu- 
ari, y Saudi Arabia a bisa cu e 
ta considerando esaki tambe. 
E club ya caba ta inclui algun 
di e productornan di azeta 
mas grandi, y ta conta pa mas 
un kwart di e GDP global. Su 
miembronan Rusia y Iran a 
mira nan relacion cu e West 
stretch te na un punto di kie- 
bre pa via di e guera di Moscu 
riba Ucrania y e politicanan 
regional di Iran. 


Relacionnan empresario ta- 
bata prome riba agenda du- 
rante e reunion entre Putin y 
presidente Azerbaijani Ilham 
Aliyev dialuna, cu Aliyev 
anunciando cu 120 miyon 
dollar a ser marca pa aumenta 
transporte di cargo entre e 
dos paisnan. 


Putin ta depende mas y mas 
riba paisnan manera Azerbai- 
jan pa haya acceso na merca- 
donan global pa via di e san- 
cionnan imponi riba Moscu 
pa su accionnan na Ucrania, 
segun cientifico politico Zar- 
dught Alizade. 


Pa Azerbaijan, pa retene e 
buena boluntad di Moscu 
ta importante pa seguridad 
nacional debi na tensionnan 
cu bisiña Armenia, segun 
Alizade. Pa hopi tempo caba, 
Rusia ta un sponsor di Arme- 
nia y aliado desde e caida di e 
Union Sovietico. Pero e rela- 
cionnan entre nan a bira mas 
y mas tenso desde september 
2023, ora ehercito di Azerbai- 
jan a tuma control di e region 
Karabakh, treciendo un fin na 


e dominio separatista Armen- 
io etnico di tres decada. 


Armenia a acusa mantene- 
dornan di paz Ruso desplega 
na e region di no logra stop 


e atake Azerbaijani. Moscu, 
cual tin un base militar na 
Armenia, a argumenta cu su 
tropanan no tabatin mandato 
pa interveni. 


Un teremoto di magnitud 5.3 ta sacudi Pakistan y Kashmir 


(AP)—Un 
teremoto 
di 
magnitud 5.3 a afecta al- 
gun parti di Pakistan y e 
region Himalaya di Kash- 
mir ayera trempan, preo- 
cupando 
residentenan. 
No tabatin ningun repor- 
tahe di daño, oficialnan a 
bisa. 


E epicentro di e teremoto ta- 
bata den suroeste Kashmir, 
un region predominante- 
mente Musulman cu ta dividi 
entre bisiñanan India y Paki- 
stan, ambos di cual ta declar’e 
henter como parti di nan teri- 


torio. 
Segun e National Seismic 
Monitoring Centre den e 
capital di Pakistan, Islam- 
abad, e profundidad di e tem- 
blornan tabata 20 kilometer. 
A sinti temblor den varios 
parti di Pakistan, incluyendo 
Islamabad, algun area den 
e region este di Punjab y di 
Khyber 
Paktunkhwa 
riba 
frontera cu Afganistan. 


Un teremoto di magnitud 
7.6 na 2005 a mata miles di 
hende na Pakistan y Kashmir. 

(DW) – Algo cu ta nifica 
un shock pa Ucrania y pa 
tur esnan cu kier apoya 
Kyiv incondicionalmente: 
ta parce cu Gobierno Ale- 
man kier pone fin na e 
ayudo financiero pa Ucra- 
nia den e presupuesto fed- 
eral for di proximo aña, 
y na su luga, acudi na un 
fondo internacional pa 
esaki. 


E motibo ta e situacion pre- 
supuestario hopi preta di 
coalicion di Gobierno di 
social democrata di SPD, 
Berde y liberalnan FPD, e 
cual tin dificultadnan grandi 
pa cuadra e cuentanan cu en- 
trada di Estado. 


Gobierno Aleman a pone 
den presupuesto 4.000 mi- 
yon euro pa Ucrania na 2025. 
Esaki ta casi mita di 7.500 
miyon di aña aki. Ta parce cu 
despues di 2025 no tin plan pa 
destina mas fondo pa Ucrania 
pa loke ta trata e presupuesto 
federal. 


E placa ta bay bin for di 
prestamo, manera G7 a acor- 
da den un cumbre na luna di 


juni na Italia, esaki ta e grupo 
di 7 pais industrialisa occi- 
dental mas importante. Te 
fin di aña, ta bay recauda casi 
50.000 miyon euro “cu fon- 
donan adicional,” manera e 
declaracion ta bisa, kiermen, 
no den substitucion di fon- 
donan publico, manera Go- 
bierno Aleman ta pretende. 


E prestamonan aki ta bay ser 


paga, entre otro cos, cu e pro- 
ducto di ingreso di interes di 
activonan Ruso. Sinembargo, 
te ainda no ta mucho cla si 
ta bay ricibi e ingreso aki y si 
esey ta e caso, ki dia y na cu- 
anto ta bay aumenta. E nego- 
ciacionnan internacional den 
e caso aki ta den proceso, cu 
un resultado desconoci. 


Di su parti, embahador Ucra- 


niano na Alemania, Oleksi 
Makeiev ta adverti Gobierno 
Aleman contra e recorte di 
ayudo financiero pa su pais. 
“Corta ayudo militar pa 
Ucrania ta nifica pone den 
peliger e seguridad di Euro- 
pa,” el a skirbi riba e red so- 
cial X. “Esey por resulta fatal 
y mester evit’e. E fondonan 
t’ey, ta cuestion di boluntad 
politico.” 


Tambe tin critica for di Ale- 
mania. Representantenan di 
partido mayor di oposicion, 
e conservador CDU/CSU, 
ta acusa Gobierno Aleman di 
bandona Ucrania. Partido di 
oposicion tambe ta na fabor di 
utilisa e fondonan Ruso, pero 
no pa substitui e fondonan 
di presupuesto Aleman, sino 
como complemento. 


E motibo pakico Gobierno 
Aleman kier corta ayudo Ale- 
man no ta probablemente 
e situacion preta di presu- 
puesto. Na september, ta 
bay celebra eleccion regional 
na tres estado di Alemania: 
Sajonia, Turingia y Brande- 
burgo. Encuestanan ta indica 
resultadonan bon pa partido 
di ultra-derecha Alternativa 
pa Alemania y Aliansa Sahra 
Wagenknecht (BSW). Tanto 
AFD como BSW kier pone 
fin na ayudo pa Ucrania y ta 
na fabor di un acercamento 
na Rusia. Aunke eleccion re- 
gional no ta trata oficialmente 
temanan di politica exterior, e 
topico aki tin un rol impor- 
tante den campaña electoral. 


(NTN24) 
– 
Presidente 
di Merca, Joe Biden, a 
ser ricibi na Convencion 
Nacional Democrata cu 
aplauso cu a dura varios 
minuut. “Nos ta stima bo 
Joe” y “Danki Joe”, e pu- 
blico presente tabata bisa, 
mientras e mandatario ta- 
bata contesta “mi ta stima 
boso” prome cu a cuminsa 
cu e discurso cu cual e ta 
bandona e candidatura pa 
Presidencia y ta lag’e den 
man di Kamala Harris. 


Biden a ser presenta pa su 
yiu muhe Ashley y di biaha 
a cuminsa su discurso cu en- 
ergia sigurando cu Harris y e 
partido tin un trabao dificil pa 
haci. 


E mandatario a expresa su re- 
spaldo pa Kamala Harris, ken 
a drenta den e proceso aki 
despues cu Biden a aparta su 
mes debi na criticanan pa su 
capacidadnan cognitivo. 
E democrata a bisa cu ta bay 
apoya su vice-presidente pa 
vence e “perdedo” Donald 
Trump den eleccion di no- 
vember. Di esaki, Biden a 
bisa e publico cu mester vota 


pa “pone un fiscal na Oficina 
Oval na luga di un delin- 
cuente convicto,” referiendo 
na un di e rolnan anterior di 
Harris. 


“Merca, mi a duna lo miho di 
mi,” e mandatario di 81 aña a 
bisa y a cita e cantica “America 
Anthem,” di Gene Scheer, cu 
a ser graba pa Norah Jones, 
cual tambe a usa den su dis- 
curso ora a yega na Presiden- 
cia na 2021. “Mi a haci hopi 
fout den mi carera, pero mi a 
duna lo miho di mi,” el a in- 
sisti. 


Biden no a laga pasa e moti- 
bonan di su renuncia pa re- 
eleccion, “nan a bisa mi cu mi 
tabata mucho hoben pa ta na 
Senado cu 30 aña, y hopi bieu 
pa sigui como presidente,” el 
a bisa ora a cuminsa papia. 
“Pero mi ta spera cu boso por 
sa con gradici mi ta cu tur 
boso nan,” el a sigura. 


A pesar di momentonan 
nostalgico cu cual el a conta 
mita siglo di escena politico, 
e discurso di un ora di Biden 
tabata energico, cu forsa, en- 
foca riba campaña di Harris y 


e partido cu tin dilanti contra 
ex-presidente 
republicano 
Donald Trump den eleccion 
na november. 


“Democracia 
a 
prevalece, 
y awor democracia mester 


wordo preserva,” Biden a 
bisa, despues di acusa Trump 
di promove odio. “No tin 
luga na Merca pa violencia 
politico,” el a afirma y a pidi 
na democratanan pa continua 
“avansa y no bay atras back.” 


Pa algun momento el a yora, 
igual cu Harris, ken mas 
trempan a aparece den escena 
brevemente pa duna inicio na 
e cita cu gradicimento na e 
mandatario, ken el a cualifica 
di “increibel.” 


Alemania kier corta ayudo pa Ucrania 


Entre aplauso y elogiando Kamala Harris, Biden a duna su discurso den 
Convencion Democrata 


